Zakon o restituciji do kraja godine\nJ. Aleksić | 24. 09. 2009 - 08:27h\nMinistarstvo finansija je odlučno da do kraja godine dostavi Vladi na usvajanje predlog zakona o restituciji, rekao je juče državni sekretar Slobodan Ilić i naglasio da će u narednih mesec dana pripremiti finalno rešenje predloga.\n- Iskoristićemo iskustva evropskih zemalja kako bismo videli da li je za Srbiju primeren kombinovani model naturalnog i novčanog obeštećenja ili samo novčanog. Ukoliko se opredelimo za drugi način, država će najverovatnije emitovati obveznice - naveo je Ilić na okruglom stolu „Restitucija - evropska iskustva i preporuke za Srbiju”, održanom uz podršku Saveta Evrope.\nIlić nije mogao da precizira koliko bi opterećenje za budžet bila emisija državnih hartija od vrednosti.\n- Za staru deviznu štednju iz budžeta se izdvaja od 250 do 300 miliona evra. To je otprilike teret koji bi budžet u ove svrhe mogao da izdrži - rekao je Ilić.\nU ovom trenutku u Fondu za restituciju ima oko 53 miliona evra. Predlog zakona o restituciji, kako je istakao Ilić, neophodan je da bi država efikasno ispunila svoju obavezu.\n- Zakon u isto vreme ne sme dovesti do novih nepravdi i treba da bude u skladu sa ekonomskim potencijalima zemlje, koji su skromni - rekao je Ilić.\nIlić je naveo da Srbija ima moralnu, ali i obavezu prema Evropskoj uniji da ovaj problem konačno reši.\nNađa Ćuk, zamenica specijalnog predstavnika generalnog sekretara Saveta Evrope u Srbiji, istakla je da je pitanje restitucije važno i sa stanovišta ljudskih prava.\n- Srbija je potpisnica evropske konvencije o ljudskim pravima i njena je obaveza da reši pitanje restitucije - rekla je Ćuk.\nSvoja iskustva i preporuke iz oblasti restitucije preneli su juče predstavnici Nemačke, Mađarske, Letonije, Hrvatske i Rumunije.\nSlobodan Ilić je rekao da donošenje zakona nije uslov za podnošenje kandidature za članstvo Srbije u Evropsku uniju, ali da je jedan od uslova za pristupanje Srbije EU kada do toga dođe. Ilić je istakao da je do sada podneto 76.000 zahteva za povraćaj imovine.\nAmerički Senat usvojio predlog zakona o…\nSvetska Jevrejska organizacija za restituciju (WJRO) pozdravila je odluku američkog Senata da jednoglasno usvoji predlog zakona o restituciji odnosno…\nMinistarstvo poljoprivrede: Do kraja iduće…\nDo kraja sledeće sedmice radna grupa Ministarstva poljoprivrede će pripemiti predlog mera za ublažavanje posledica suše, rekao je danas u Kragujevcu državni…\nKORAK DO FORMIRANJA "VOJSKE KOSOVA"…\nPredsedništvo Skupštine Kosova jednoglasno je danas odlučilo da predlog zakona o Bezbednosnim snagama Kosova (BSK), kojim se BSK pretvara u vojnu formaciju…\nNovi zakon o zdravstvenom osiguranju donosi…\nUključivanje privatnog zdravstvenog sektora u državni, inovativne terapije, dva nova skrining programa samo su deo novina u zdravstvu koje se nalaze u Nacrtu…\nZakon o akcizama blokiran na nivou BiH\nMinistarstvo finansija RS ističe da su institucije na nivou BiH odgovorne za neusvajanje zakona o akcizama, te napominje da su vlade Srpske i FBiH ranije…\n~melita Anonimni korisnik\nStrašno šta se sve dešava kod nas u Srbiji oko restitucije,ko sve nije obećavao ,pa slagao- čista obraza ,sram ih bilo povracaj oduzetog .Stari vlasnici traze svoju imovinu i znaju da ona postoji i u drzavnom je vlasništvu.A drzava kao nesavesni vlasnik, jeftino prodaje svojima i ima nameru da vrednosti oduzete imovine natovari sirotim poreskim obveznicima na grbaču.Imovina za Restituciju postoji i ona mora da se vrati.samo da i daljene bude NE LIPSI MAGARE DO ZELENE TRAVE jer su mnogi u medju vremenu nesrećni ne dočekavši dvadesetogodisnja obećanja umrli.\n~dragoslav Anonimni korisnik\nnajzad posle dugogodisnjih praznih obecanja u vezi restitucije koja je postala za nasu zemlju neminovnost, nadam se da ima postenih i cestitih politicara koji ce sprovesti u delo. takodje se nadam, da ce se sprovesti model restitucije za koje ce opterecenje po nas gradjanje biti minimalno.\n~Boban Miletić Bapsi Anonimni korisnik\n~Boban Miletić Bapsi :\nRestitucija-ha-ha-ha ! Komunistička deca i unuci da vrate otetu imovinu , oni istu što su im očevi i dedovi oteli od poštenih srbskih domaćina . Pa , ja ću , bre , da lajem nasred Terazija godinu dana ako se to desi . A sud u Strazburu "mudro" ćuti ... Srbijo , majko ,plači!!!\n~Nash Anonimni korisnik\nU međuvremenu je ono što je moglo da se proda, prodato iliti "privatizovano", pare potrošene na Miladina Kovačevića ili potrpane u sopstvene džepove... A sad ćemo da vraćamo - šta?\n10:46 ANKETA Da li biste sami finansirali školsku uniformu za svog osnovca?\n10:46 U Bihaću eksplodirala BOMBA ispod automobila\n10:21 EVROPO, BLAGO TEBI, IMAŠ SJAJNE UČITELJE Srpski košarkaški treneri pokorili "Stari kontinent"


Krajem mjeseca pocinje gradnja ''Delta Cityja'' u Banjoj Luci\nHome » News Archive » Project News » Krajem mjeseca pocinje gradnja ''Delta Cityja'' u Banjoj Luci\nU Banjaluci 29. juna počinje izgradnja tržnog centra "Delta city", beogradske kompanije "Delta holding". Realizaciju ove značajne investicije najavio je gradonačelnik Igor Radojičić na današnjoj konferenciji za novinare u Gradskoj upravi.\n"Riječ je o kapitalnom projektu, od kojeg će grad imati višestruke koristi. Prije svega, riječ je o velikom ulaganju od oko 60 miliona evra. Radi se o prostoru na Banjalučkom polju od oko 60.000 metara kvadratnih, gdje će nekokliko stotina radnika pronaći zaposljenje. Očekujemo da se u gradu poveća promet, da se privuku novi kupci i gosti, i da to sve donese eknomski napredak za naš grad", kazao je gradonačelnik Radojičić.\nNeposredan finansijski efekat, prema njegovim riječima - biće kroz naknadu za uređenje građevinskog zemljišta i rentu.\n"Takođe biće angažovana domaća radna snaga, tako da će i u fazi gradnje domaći građevinari imati mogućnost da se zaposle i da, do novembra naredne godine do kada je planiran rok za završetak radova, zarađuju i rade na jednom od kapitalnih projekata. To je, svakako, investicija za pozdraviti", naglasio je Radojičić.\nKada je riječ o poslovima iz oblasti prostornog uređenja, gradonačelnik Radojičić je naglasio da je u proteklih šest mjeseci u nadležnom Odjeljenju ostvaren značajan napredak.\n"U Odjeljenju za prostorno uređenje urađene su dvije reorganizacije s ciljem da se ubrza rad sa predmetima, smanji čekanje i poveća broj akata koji se donose u odjeljenju. Otvoren je veliki broj regulacionih planova po različitim osnovama, od centra grada pa nadalje. A pripremamo se i za izradu Urbanističkog plana, gdje bi trebalo formirati novi savjet i otvoriti novu javnu nabavku, za koju su u budžetu planirana sredstava od preko 500.000 KM", kazao je gradonačelnik.\nU ovom odjeljenju, kako je istakao - postignuti su dobri rezultati i u finansijskom smislu, odnosno ostvareni su bolji prihodi nego prošlih godina.\n"Nadam se da ćemo do kraja godine kroz izmjene Zakona o uređenju prostora i građenju i kroz dogovor sa određenim međunarodnim organizacijama voditi Banju Luku ka pilot projektu elektronske dozvole", zaključio je Radojičić.\nVršilac dužnosti načelnika Odjeljenja za prostorno uređenje Slobodan Stanarević, precizirao je da je u prvoj polovini ove godine ostvaren prihod veći za 61 odsto, da je izdato 120 građevinskih dozvola, 340 završenih predmeta iz procesa legalizacije, te doneseno 17 odluka o izmjeni regulacionih planova.\n"Potpisali smo i ugovor za izmjenu RP Čajavec gdje se nadam da ćemo konačno dobiti rješenje, kako bi se taj dio svrstao u gradsku cjelinu koja ima svoj smisao", rekao je Stanarević.\nOsvrćući se na rješenje lokacije na kojoj je ranije počela izgradnja "Siti mola", rekao je da se konstantno održavaju sastanci sa investitorima i gradskim odjeljenjima kako bi se našlo adekvatno rješenje.\n"Vjerujem da ćemo do kraja godine imati izmijenjen regulacioni plan, koji će definisati taj prostor", zaključio je Stanarević.


Daily Archives: 14. августа 2018.\nJavno komunalno preduzeće „Novosadska toplana“ u utorak, 14. avgusta 2018. godine, počinje sa radovima na izgradnji vrelovodnog priključka za objekat na uglu ulica Stevana Dejana i Svetozara Ćorovića. Zbog ovih radova, određuje se privremena izmena režima saobraćaja, tako što će\nAmerikanac Li Kambar iz Feniksa je izumeo plutajući dron koji će sprečiti davljenje dece u vodi. Ideju je dobio gledajući video statistiku vatrogasaca u Feniksu u kojoj je navedeno da je ove godine zabeleženo 27 poziva upomoć i tri smrtna\nGlavni grad Austrije – Beč mogao bi iduće godine ponovo da bude domaćin Pesme Evrovizije, iako je Izrael odneo pobedu na ovogodišnjem takmičenju, spekulišu austrijski mediji. Odmah nakon pobede pevačice Nete čula su se protivljenja održavanaj Evrovizije u Izraelu zbog\nMeksiko je ušao u Ginisovu knjigu rekorda jer su tamošnji kuvari napravili najduži hot-dog na svetu, 1.417 metara poznatog sendviča s kobasicom. Ta zemlja je oborila prethodni rekord koji je držao Japan s hot-dogom dužine 325,56 metara. Kuvari u Gvadalahari\nFrancuski bend The Wackids, koji svira hard rok na dečijim instrumentima, biće jedan od hedlajnera ovogodišnjeg Festivala uličnih svirača – Gradić festa, koji će biti održan od 30. avgusta do 1. septembra u Podgrađu Petrovaradinske tvrđave. Osim njih, u\nKoncertom jedinstvenog violiniste Lajka Feliksa večeras u Sinagogi, sa početkom u 21,00 časova biće otvorena ova tradicionalna manifestacija u organizaciji Muzičke omladine Novog Sada, a pod pokroviteljstvom Grada Novog Sada. U četvrtak 16. avgusta nastupiće grupa Ođila, prepoznatljiva po izvođenju\nUREĐUJU SE JAVNE POVRŠINE KINESKE ČETVRTI – RASPISAN TENDER\nGradska uprava za građevinsko zemljište i investicije otvorila je tender za prvu fazu uređenja javnih površina Kineske četvrti s pratećom infrastrukturom i javnim osvetljenjem. U pitanju je prostor oivičen Bulevarom despota Stefana, Mostom slobode, Sunčanim kejom i novoplaniranom ulicom. Na\nOBNAVLjA SE FASADA KUĆE U KOJOJ JE ŽIVELA MILEVA MARIĆ AJNŠAJN\nNa jesen će, konačno, početi obnova kuće u Kisačkoj 20 gde je jedno vreme živela Mileva Marić sa suprugom Albertom Ajnštajnom. Zavod za zaštitu spomenika kulture raspisao je tender za obnovu fasade ove kuće koja je već dugi niz godina\nU PROSEKU SVAKO OD NAS U NOVOM SADU NAPRAVI KILOGRAM SMEĆA DNEVNO\nNovosađani u proseku dnevno naprave kilogram smeća po osobi, pokazuju podaci “Čistoće”. ovo gradsko preduzeće je nedavno radilo merenje koliko smeća Novosađani naprave dnevno, jer se dugoročno očekuje da se i u Srbiji pređe na naplatu smeća po kilogramu, a


PDV NA PROMET USLUGA DEZINFEKCIJE - Biljana Trifunović\n→PDV NA PROMET USLUGA DEZINFEKCIJE\n(NE)POSTOJANJE OBAVEZE OBRAČUNAVANJA I PLAĆANJA PDV NA PROMET USLUGA DEZINFEKCIJE, DEZINSEKCIJE I DERATIZACIJE\nKada obveznik PDV vrši promet usluga dezinfekcije, dezinsekcije i deratizacije u skladu sa Zakonom o zaštiti stanovništva od zaraznih bolesti, PDV se ne obračunava i ne plaća, a obveznik PDV nema pravo na odbitak prethodnog poreza po tom osnovu. Na promet predmetnih usluga, koje se pružaju u skladu sa Zakonom o veterinarstvu, PDV se obračunava po poreskoj stopi PDV od 20% i plaća u skladu sa Zakonom o porezu na dodatu vrednost.\n„U skladu sa Zakonom o porezu na dodatu vrednost, na promet usluga dezinfekcije, dezinsekcije i deratizacije, koji obveznik PDV vrši u skladu sa Zakonom o zaštiti stanovništva od zaraznih bolesti („Sl. glasnik RS“, br. 15/2016), PDV se ne obračunava i ne plaća, a obveznik PDV nema pravo na odbitak prethodnog poreza po tom osnovu. Promet usluga dezinfekcije, dezinsekcije i deratizacije, koji se vrši u skladu sa Zakonom o veterinarstvu („Sl. glasnik RS“, br. 91/2005, 30/2010 i 93/2012), oporezuje se PDV u skladu sa Zakonom.\nIskazivanje knjižnih odobrenja i zaduženja za usluge izvršene u inostransvu\nIskazivanje novčanih donacija i članarina u Obrascu POPDV\nIskazivanje vraćenog avansa i umanjenja PDV u Obrascu PODPV\nIskazivanje dodatnih troškova pored prometa robe u Obrascu POPDV\nIskazivanje akcize u Obrascu POPDV


Da bi radnici više vremena provodili s porodicom,vlasnik firme iz Cazina skratio radno vrijeme – Poslovnidnevnik.BA\nHome / Vijesti / BiH / Da bi radnici više vremena provodili s porodicom,vlasnik firme iz Cazina skratio radno vrijeme\nnov 13, 2018\tBiH, Gradovi, Vijesti Leave a comment 365 Views\nDodaje kako brojni radnici u ovome kantonu rade za plate koje su najniže u Evropi, te da poslodavci na razne načine krše brojna prava iz oblasti radničkog zakonodavstva. Prema njegovim riječima, poslodavci ne uviđaju da, kršeći prava radnika, u stvari rade na vlastitu štetu jer će sami sebe dovesti u situaciju da će ostati bez radne snage. “Nezadovoljan radnik se neće truditi na poslu i neće proizvesti kvalitetan proizvod, što će se na kraju obiti o glavu i poslodavcu. Ova situacija bi se mogla promijeniti samo tako da poslodavci povećaju plate radnicima i da poštuju kolektivne ugovore i radno zakonodavstvo. Radnici bi tako shvatili da je firma u kojoj rade njihova porodica i da rade i za vlastitu, a ne samo za korist poslodavca”, smatra Mahmutović. Prema njegovom mišljenju, u cjelokupnoj situaciji je podbacila i država, jer nadležne inspekcije i pravosuđe gledaju kroz prste bahatim poslodavcima i sve to rezultira da radnici odlaze u druge zemlje, gdje će zarađivati više i gdje će se njihova prava više poštovati./NN/\nPrevious Snimci FBI otkrivaju ubice sarajevskih policajaca\nNext VUČIĆEVI MEDIJI NE PRESTAJU DRAMITI: “Kosovari dali 25 miliona eura da Thaci sjedi iza Putina”!


Čukarički: Šef nije tu, ali kao da jeste\nNenad Lalatović je ostavio uputstva svojim pomoćnicima i saradnicima, koji će obaviti pripreme Čukaričkog za novu sezonu. A u novoj sezoni cilj je, kaže sportski direktor Vladan Matijašević, povratak u vrh srpskog fudbala, "gde Čukaričkom i jeste mesto".\nNa početak priprema javilo se 27 igrača, a zbog reprezentativnih obaveza i uz dozvolu kluba prvog dana nije došlo osam fudbalera. Zadatak da pripreme ekipu, u odustvu Lalatovića koji kao selektor predvodi Mladu reprezentaciju Srbije na Evropskom prvenstvu u Poljskoj, dobili su pomoćni trener Pavle Delibašić, Matijašević, potpredsednik Nenad Mirosavljević, i koordinator trenera Čukaričkog Mihajlo Jurasović, trener golmana Milan Ševo i koordinator trenera golamana Oliver Kovačević, koji je upravo došao u klub sa Banovog brda.\n"Šef nije tu, ali mi kao klub i tim imamo plan i program po kojem ćemo raditi do kraja meseca. Lalatović je ostavio uputstva i neće biti problema", rekao je pomoćni trener Pavle Delibašić.\nČukarički će biti u Beogradu do 1. jula i treniraće na svom stadionu i u Košutnjaku. Od 1. jula odlazi na dvonedeljne pripreme u Sloveniju, a nova sezona počinje 22. jula.\nTokom pripremnog dela u junu će biti odigrane tri prijateljske utakmice 21. i 28. protiv ruskih drugoligaša i 24. protiv Bačke, a sve na terenima Fudbalskog saveza Srbije u Staroj Pazovi.\nSportski direktor Vladimir Matijašević je izrazio nadu da će ekipu pojačati još tri igrača, pored novih Đorđa Crnomarkovića i Nikole Drinčića.\n"Što se tiče odlazaka igrača sigurno da će ih biti i videće se po spisku za pripreme na koje ćemo voditi 22 fudbalera plus golmani i nekoliko njih iz mlađih selekcija. Danas su na prozivci Milutin Vidosavljević (2001) i Dimitrije Kamenović (2000) po preporuci trenera mlađih selekcija i verovatno će ići i na pripreme da osete rad u prvom timu. Darko Zorić nije ovde jer je operisao prepone i oporavak je oko dve sedmice", naveo je Matijašević.\nKapitenu Igoru Matiću je istekao ugovor, a njegov status će biti definisan kad se vrati sa odmora.\nUpitan koje su ambicije Čukaričkog u narednoj sezoni, Matijašević je rekao da je to povratak u prve četiri ekipe i da je to realno uz dva, tri pojačanja.\n"I sa ovim igračima koji su bili dosad, videlo se u prolećnom delu da smo faktički bili među te četiri. Hoćemo da vratimo lepu igru, a prodajom Erhana Mašovića smo napravili budžet za to. Što se tiče novih prodaja za sad nema konkretnih ponuda, najviše se raspituju za Ognjena Ožegovića, ali i za neke druge", kaže sportski direktor kluba sa Banovog brda.


Pre svega: Parada ponosa ipak večeras u centru Beograda!\nParada ponosa ipak večeras u centru Beograda!\nUprkoz zabrani Parade ponosa, oko 30 LGBT pripadnika večeras se okupilo u Ulici kneza Miloša, objavio je Blic.\nOni nose zastave duginih boja i kreću se uzbrdo ka centru grada u pratnji policijske marice.\n- Nećemo se skloniti, jer nismo mi ti koji treba da budu sklonjeni sa ulica, niti treba da budemo izolovani. Ovo je prvi korak da bismo za nekoliko godina imali slavlje, a ne da se krijemo - rekla je članica organizacionog odbora Maja Mićić.\nU koloni je vidljiv veliki transparent na kome piše "Ovo je Prajd".\nVečerašnje okupljanje je organizovano u znak protesta zbog odluke vlade da zabrani Paradu zakazanu za sutra. Učesnici su o protestu obavešteni SMS-ovima i preko društvenih mreža.\nBiro za koordinaciju bezbednosnih službi odlućio je da zabrani za sutra najavljenu Paradu ponosa. Odluka da ne bude održana Parade doneo je jednoglasno prošireni sastav Biroa za koordinaciju bezbednostnih službi. Takođe, zabranjeno je održavanje i svih drugih skupova najavljenih za sutra.\nPremijer Ivica Dačić izjavio je da su bezbednosne procene pokazale da niko ne može da garantuje mirno održavanje Parade ponosa i da postoje ozbiljne pretnje za ugrožavanje javnog reda.


Bajden imenovao članove svoje administracije, Tramp nastavio pravnu bitku\n17 novembar, 2020\nNovoizabrani predsednik Džo Bajden i aktuelni predsednik Donald Tramp (Foto: JIM WATSON, Brendan Smialowski / AFP)\nVILMINGTON, VAŠINGTON —\nNovoizabrani američki predsednik Džo Bajden u utorak je usredsređen na imenovanje članova ključnog tima u Beloj kući, dok aktuelni presednik Donald Tramp nastavlja pravnu bitku da ospori rezultat izbora.\nMenadžerka Bajdenovog izbornog štaba Džen O'Meli Dilon, prva žena koja je predvodila uspešnu demokratsku predsedničku kampanju, biće imenovana za zamenicu šefa kabineta Bele kuće, navodi se u saopštenju Bajdenovog tima za tranziciju. Za šefa kabineta prethodno je imenovan još jedan Bajdenov bliski savetnik, Ron Klejn.\nDugogodišnji Bajdenovi bliski saradnici Majk Donilon i Stiv Riketi takođe će biti u novoj administraciji, kao viši savetnici predsednika. Viša savetnica predsednika biće i Dejna Rimus.\nKongresmen Sedrik Ričmond, koji je bio koopredsedavajući Bajdenovog izbornog štaba i bivši predsedavajući afroameričkog kokusa u Kongresu, takođe će biti viši savetnik i direktor Bele kuće za javni angažman.\nBajden: Trampova nespremnost da prihvati ishod izbora može otežati distribuciju vakcine\nBajden će takođe u utorak biti brifovan o pitanjima vezanim za nacionalnu bezbednost, ali će za to biti zaduženi njegovi savetnici, a ne vladini eksperti. Bela kuća i dalje blokira početak procesa tranzicije na novu administraciju, koja bi trebalo da ima pristup vladinim agencijama i federalnim sredstvima uoči preuzimanja dužnosti 20. januara, prenosi Rojters.\nŠefica Uprave za opšte poslove Emili Marfi još nije priznala Bajdena "za predviđenog pobednika" što je neophodno da bi tim novoizabranog predsednika imao pristup vladinim agencijama i federalnim finansijskim sredstvima.\nPortparolka Marfi saopštila je da će odluka o tome biti doneta kada bude jasno ko je pobednik izbora.\nBajden: Ništa neće zaustaviti prenos vlasti u SAD\nTramp i dalje odbija da prizna poraz i na društvenim medijima neosnovano tvrdi da je pobedio, dok samo nekoliko republikanaca ističe da bi Bajdena trebalo smatrati novoizabranim predsednikom. Aktuelni predsednik više puta je ustvrdio bez dokaza da je žrtva izborne krađe, a njegov izborni štab podneo je niz tužbi u ključnim državama.\nIzborni zvaničnici iz obe stranke kažu da nema dokaza o ozbiljnim nepravilnostima. Portparolka Trampovog izbornog štaba Erin Perin u utorak je pravdala poteze kampanje, uprkos tome što su brojne države odbacile podnesene tužbe.\nNa pitanje kojim dokazima raspolaže Trampova kampanja, Perin je rekla za Foks njuz da je "to sada dio njihovih napora i da će biti potrebno određeno vreme".\nU federalnom sudu u Pensilvaniji u utorak će biti održan pretres po jednoj od tužbi Trampova kampanje, kojom se izborni zvaničnici pokušavaju sprečiti da sertifikuju Bajdenovu pobedu u toj državi.\nTrampova kampanja odustala od velikog dela tužbe u Pensilvaniji\nBajden je proglašen pobednikom nakon što je, prema projekcijama većine medija, osvojio 306 elektorskih glasova, a Tramp 232.\nRok da države potvrde izborne rezultate ističe 8. decembra. Takođe, po zakonu države su obavezne da do 14. decembra odrede elektore koji će izabrati novog američkog predsednika.\nTrampov savetnik za nacionalnu bezbednost: Za sada očigledno da su Bajden i Haris pobednici\nTramp tvitovao da je Bajden "pobedio", pa poručio da "ne priznaje ništa"\nTrampove šanse da ospori Bajdenovu pobedu pred sudovima sve slabije\nBajden nastavlja da radi na tranziciji vlasti\nBajdenu i Haris stižu čestitike lidera dok pripremaju preuzimanje dužnosti\nBajden odabrao Ronalda Klejna za šefa osoblja Bele kuće\nZašto je više Latinoamerikanaca glasalo za Trampa sada nego 2016?\nDžordžija će ponovo ručno brojati glasačke listiće


PRIPREME ZA SP: Rukometaši Srbije savladali Tunis - Rukomet, Ostali sportovi\nHotSport»Ostali sportovi»Rukomet»PRIPREME ZA SP: Rukometaši Srbije savladali Tunis\nPRIPREME ZA SP: Rukometaši Srbije savladali Tunis\nRedakcija| 2018-12-30T21:05:04+02:00\t30. dec 2018. 20:33|0 komentara|HotSport\nReprezentacija Srbije savladala je selekciju Tunisa 29:25 (12:12) u poslednjoj utakmici u 2018. godini u okviru priprema za Svetsko prvenstvo u Nemačkoj i Danskoj.\nIzabranici selektora Nenada Peruničića (na ovom meču računao na 20 igrača) na najbolji mogući način odužili su se smederevskoj publici koja je u velikom broju (2.500) došla da pozdravi nacionalni tim.\nOdlična rola Svetislava Verkića između stativa na samom startu meča dala je vetar u leđa ‘orlovima’ koji su prvih deset minuta dobili rezultatom 5:2 golovima rastrčanih krila Ilića i Vorkapića. Par promašenih ‘zicera’ sa druge strane kažnjavao je sjajni Osama Bugami, a Tunišani su posle serije 5:0 primorali selektora Nenada Peruničića da zatraži tajm-aut (5:7, 18.).\nSRBIJA – TUNIS 29:25 (12:12)\nReprezentacija nastavlja sa pripremama već prvog januara. Četvrtog i petog dana nove godine, ‘orlovi’ će odigrati dva meča sa selekcijom Makedonije u Skoplju, a put Berlina, gde će igrati u grupi A sa selekcijama Rusije, Francuske, Brazila, Koreje i Nemačke, kreću devetog januara.\nTAGOVI: Rukometna reprezentacija Srbije, Rukometna reprezentacija Tunisa


Izgradnja tima tim bilding trening radionica – Poslovna Znanja\nIzgradnja tima tim bilding trening radionica\nZašto trening izgradnje tima – tim bildinga?\nAko članovi vašeg tima ne komuniciraju, slabog su timskog duha i lošeg timskog učinka\nOvim treningom ćete:\nIzgraditi dobar timski duh, unaprediti funkcionisanje, efikasnost, način rada i radni učinak vašeg tima\nŠta se radi na treningu izgradnje tima?\nPraktični rad na izgradnji timskog duha i ostvarenju većeg timskog učinka (1, 2 ili 3 dana)\nRezultat: Članovi tima lako se dogovaraju, sprovode dogovoreno i postižu vrhunski učinak\nŠta je cilj našeg tim bilding programa?\nGlavni cilj timbildinga je da se ostvare bolji odnosi u timu i veća produktivnost rada\nIzgradnja tima je proces pretvaranja grupe individua u kohezivni tim.\nŠta je očekivani rezultat timbilding radionica za vas?\nVeća lična motivacija\nBolja međusobna saradnja\nBolje uzajamno razumevanje\nPodstaknuta kreativnost i inovacije\nManje neproduktivnih konflikata\nBolje donošenje grupnih odluka\nManje stresa na radnom mestu\nO našim timbilding radionicama\nVreme izvođenja pojedinih modula treninga dogovara se naknadno sa klijentom, a prema potrebama i zahtevima ostalih događanja i programa boravka ljudi na timbildingu. Prema predloženom planu i programu, svakog dana predviđena su dva bloka zajedničkog rada sa učesnicima timbilding treninga, jedan pre ručka (3 sata), a jedan posle ručka (2 sata). Po našem dosadašnjem iskustvu sa drugim timbilding projektima, preporučujemo da zadnji dan traje nešto kraće (1 sat manje), kako bi učesnici bez pritiska putovali nazad.\nAktivnosti izgradnje tima sprovode dva trenera prisutna i aktivna svo vreme trajanja treninga, kako bi se postigla maksimalna zainteresovanost i lično angažovanje učesnika\nKlijent obezbeđuje prostor za rad, hranu i smeštaj za trenere, dok Poslovna Znanja obezbeđuju projekcionu opremu i potrebne rekvizite, sredstva i materijale za sprovođenje treninga i radionica, interaktivnih vežbi i takmičarskih i energetskih vežbi-igrica.\n4 osnovna tipa interaktivnih vežbi / timbilding aktivnosti\nKroz grupna takmičarske aktivnosti polaznici treninga doživljavaju situacije liderstva, međusobne komunikacije, timske dinamike, planiranja i strateškog mišljenja. Potom se kroz međusobnu diskusiju analiziraju te situacije i ukazuje na moguća unapređenja.\n2. Interaktivne vežbe\nKroz grupna interaktivne vežbe polaznici treninga zapisuju, mere i analiziraju pojedine konkretne poslovne situacije, probleme i izazove, a zatim pripremaju praktične poslovne alate koje odmah mogu primeniti u radu sa zaposlenima, na svom radnom mestu.\n3. Akcione igre\nSprovodeći akcione igre polaznici treninga uvežbaju i unapređuju konkretne poslovne veštine, i uočavaju veze između ponašanja pojedinih učesnika vežbi, svojih kolega i konkretnih situacija na poslu, vezano za teme pojedinih modula.\n4. Energetske igre\nUčestvujući u energetskim igrama polaznici treninga sprovode grupne igre i aktivnosti koje imaju za cilj da ih energetski podignu, i povećaju nivo njihovog interesovanja i angažovanosti.\nPogledajte: Plan i program 3 dnevnog timbilding programa Poslovna Znanja\n“U ovo vreme hiper konkurencije unapređenje timskog rada pruža najveću šansu za ostvarenje konkurentne prednosti na globalnom tržištu” – Pat Lencioni\nNaš glavni cilj je da osposobimo i osnažimo vaše zaposlene, menadžere i supervizore da sami rešavaju svoje svakodnevne probleme i izazove na poslu i da uspešno koriste naše praktične poslovne alate.\nPročitajte članak: Timski rad i kako unaprediti rad timova u kompaniji?\nPozovite nas da i vaši zaposleni postignu bolje poslovne rezultate\nPrezentacija sa treninga: “Unapređenje rada tima interaktivna radionica”


Reakcija – KCR\nFond za humanitarno pravo Kosovo i Inicijativa mladih za ljudska prava Kosovo izražavaju zabrinutost povodom nastale situacije u vezi povratka gđe Dragica Gašić u grad Đakovicu, a posebno povodom pravnih radnji koje je preduzela opština Đakovica.\nSmatramo da su ovakve radnje u suprotnosti sa zakonodavstvom na snazi i nisu u duhu Ustava Republike Kosovo, odnosno u suprotnosti su sa članom 156. istog, naslovljenog: „Izbeglice i Interno Raseljena Lica“, u kojem stoji da Republika Kosova promoviše i olakšava bezbedan i dostojanstven povratak izbeglica i interno raseljenih lica, i pomaže istima da povrate svoju imovinu i lične stvari. Gđa Gašić poseduje neophodnu dokumentaciju kojom se potvrđuje njeno pravo na korišćenje imovine, pravo koje joj je dodeljeno odlukom kosovske Agencije za verifikaciju imovine. Imajući za osnovu zahtev gđe Gašić, ova Agencija je 9. juna 2021. godine oslobodila njen stan udaljavajući porodicu koja je bila tu, a kako bi gđi Gašić omogućila povratak u taj stan.\nImajući u vidu da su radnje gđa Gašić bile u skladu sa postupkom za povratak, ne ugrožavajući ili rizikujući nijednu drugu osobu, smatramo da su nastala situacija, kao rezultat njenog dolaska, kao i preduzimanje pravnih radnji u suprotnosti sa demokratskim i multietničkim duhom države Republike Kosovo i ne doprinose procesu suočavanju sa prošlošću.\nStoga, pozivamo lokalne vlasti Đakovice da postupe u skladu sa Ustavom Republike Kosovo povlačeći njihovu tužbu protiv gđe Gašić i olakšavajući njen povratak i boravak u Đakovici.


Ministarstvo odbrane Srbije poručilo nove 'Nore', 'Lazare' i 'Miloše'\nIzvor: Vostok.rs, 13.Jul.2020, 17:20\nTokom današnjeg obilaska, ministar Vulin je, osim upoznavanja sa stepenom realizacije ugovara za opremanje Vojske Srbije ovim složenim borbenim sistemima, upoznat i sa napretkom na obuci radnika iz novootvorene fabrike za mašinsku obradu metala u sklopu "Borbeni složeni sistemi D.O.O" kod Kuršumlije, na ovladavanju tehnologijama zavarivanja, koji će svoja znanja upotrebiti na izradi oklopnih borbenih vozila 8h8 “LAZAR-3“ i 4h4 „MILOŠ“. Kako je istakao ministar Vulin, Ministarstvo odbrane i Vojska Srbije će uvek i na prvom mestu kupovati ono što proizvede naša odbrambena industrija. - Ulaganje u domaće znanje, u domaću privredu se uvek vraća, a kada osvojite tehnologiju to niko ne može da vam uzme, onda ste stvarno slobodni i samostalni i ne zavisite ni od koga. Vojska Srbije je obezbedila odgovarajuću količinu NORA, a da obradujem sve naše građane - Ministarstvo odbrane je u skladu sa naređenjima vrhovnog komandanta Aleksandra Vučića obezbedilo dovoljno novca za drugu tranšu NORA B52 155 milimetara. Naša vojska će sa nabavkom novih NORA, “MILOŠA” kada uđe u naoružanje Vojske Srbije, sa daljom nabavkom “LAZARA 3” biti daleko jača nego što je do sada - rekao je ministar odbrane i dodao da se mi opremamo ne samo novim sredstvima, nego i najsavremenijim sredstvima, a sva sredstva se proizvode u skladu s potrebama Vojske Srbije i baš onako kako krajnji korisnik - Vojska Srbije određuje i odlučuje da ona budu. - U veoma kratkom vremenskom periodu izaći ćemo pred građane Srbije i s novim NORAMA i “MILOŠIMA” i “LAZARIMA” koji će ojačati borbenu moć naše vojske, a samim tim omogućiti i obezbediti da Srbija bude slobodna, samostalna zemlja, koja odlučuje sama o sebi. U tome nas neće poremetiti nikakvi besmisleni protesti, u tome nas neće zaustaviti huligani koji pale Skupštinu, niti niko ko misli da treba da odlučuje o Srbiji, a ne da Srbija odlučuje o samoj sebi - poručio je ministar Vulin. Nakon obilaska, pomoćnik ministra za materijalne resurse Nenad Miloradović naglasio je da su danas obišli tok proizvodnje složenih borbenih sistema koji su ugovoreni za potrebe Vojske Srbije. On je podsetio da je prošle godine ugovoren okvirni sporazum sa “Jugoimportom” za proizvodnju samohodnih haubica NORA, kao i okvirni sporazum za proizvodnju borbenih oklopnih vozila "LAZAR". - Ove godine ugovorena je druga tranša haubica NORA i videli smo kako napreduje proizvodnja glavnih metalnih pozicija i cevi, koje su suština svakog artiljerskog oruđa. Očekuje se da se i treća tranša ugovori tokom ovog kvartala i time bi se prva faza opremanja Vojske Srbije ovim samohodnim oruđem završila - rekao je Miloradović i dodao da je kada je reč o oklopnom transporteru "LAZAR", osim okvirnog sporazuma, ove godine isporučena druga tranša tih vozila. Njihov prijem, kako je naglasio, je završen u Vojsci Srbije, a u toku je ugovaranje naredne tranše. - Očekuje se da se do kraja godine ugovori još jedna tranša, a to je veći okvirni sporazum i njegovo će trajanje biti malo duže. Sva unapređenja koja su u međuvremenu rađena na tom sistemu se primenjuju na onima koji će biti isporučeni Vojsci. Ovde se, takođe, u fabrici izvodi završna montaža borbenog oklopnog vozila 4x4 “MILOŠ” i privodi se kraju završno ispitivanje radi uvođenja u Vojsku Srbije. Ostao je još jedan opit da se obavi, ostali testovi su završeni, a kao što je poznato Tehnički opitni centar veoma rigorozno ispituje naoružanje, pogotovo ovakve složene sisteme od kojih se očekuje značajno popravljanje sposobnosti Vojske Srbije. Očekujemo da se taj proces završi u roku od mesec dana i planira se ugovaranje prvih serija vozila “MILOŠ” tokom ove godine - naglasio je pomoćnik ministra za materijalne resurse Miloradović. Prema rečima direktora fabrike “Borbeni složeni sistemi” Ognjena Oliverića, današnja poseta bila je prilika za prikazivanje tekuće proizvodnje u pogonima fabrike i obilazak radnika koji su iz pogona te fabrike u Kuršumliji došli na obuku u bravarsko-zavarivački pogon u Velikoj Plani. - U tom pogonu se trenuto izrađuju glavne metalske komponente za projekte NORA i “LAZAR” za Vojsku Srbije. Obišli smo i montažne hale gde je prikazana montaža upravo tih NORA, a prikazane su i montaže “MILOŠA” i “LAZARA”. To je aktuelni izvozni program i program za našu namensku industriju, odnosno opremanje Vojske Srbije i Policije - rekao je Oliverić. O značaju ove fabrike za Veliku Planu govorio je predsednik opštine Igor Matković, koji je podsetio da je predsednik Republike Aleksandar Vučić 2012. godine otvorio ovu fabriku i obećao njenu izgradnju u četiri faze. - Danas smo svedoci da je sve što je rekao ispunjeno i urađeno, da naši sugrađani imaju gde da rade, da imaju stabilne i dobre plate, da imaju izvanredne uslove za rad i da ovde proizvode najsavremenije naoružanje u svetu. Mi smo opština koja je ponosna na svog predsednika i na sve radnike koji rade u ovoj fabrici i nadamo se da će naša država ići dalje u dobrom pravcu i da će se naša opština razvijati isto kao i naša Srbija - naglasio je Matković. Na obuci u pogonu „Borbenih složenih sistema“ je i Rade Petrović iz Kuršumlije, koji je zaposlen u pogonu ove fabrike u tom gradu. - Ovde sam na obuci za zavarivača. Obuka će se sprovoditi i u narednom periodu, a ovde smo sa starijim kolegama koji nas obučavaju i pokazuju postupak varenja. Zadovoljni smo i kolegama i poslovođama i firmom – poručio je Rade Petrović. Obilasku su prisustvovali i državni sekretar u Ministarstvu odbrane Bojan Jocić, direktor Jugoimport SDPR Jugoslav Petković i predstavnici lokalne samouprave.\nVelika Plana -- Ministar odbrane Aleksandar Vulin obišao je danas pogone fabrike Borbeni složeni sistemi u Velikoj Plani,..Povod je nedavno potpisan okvirni sporazum za opremanje Vojske Srbije sa oklopnim borbenim vozilima 8h8 LAZAR-3 i samohodnim top-haubicama 155 mm NORA B52 M15...Tokom današnjeg...


ĐILAS GURA PREDIZBORE? Podele u opoziciji oko ideje o odabiru kandidata za predsednika i gradonačelnika | Novosti.RS\nI dok bi za one koji su podržali ideju predizbora u opoziciji to bilo "oživljavanje demokratije", ima i onih koji smatraju da bi to zapravo bila njena simulacija, koja bi išla naruku pojedinim liderima. Protivnici ove ideje kao glavni argument iznose to da bi predizbori bili odličan poligon da pojedini šefovi partija nametnu sebe ili svoje kadrove za kandidate, pozivajući i ostatak opozicije da ih podrži, jer se tako izjasnila - većina.\nTu se prst najčešće upire u lidera Stranke slobode i pravde Dragana Đilasa. Naime, iako se u ovoj stranci zasad ne izjašnjavaju javno o predizborima, interesantno je da je njihov glavni promoter "Skupština slobodne Srbije", udruženje aktivista i intelektualaca, koje je uspostavljeno nakon junskih izbora 2020. upravo na Đilasov podsticaj.\nZasad figuriraju dve varijante predizbora u opoziciji. Jedna, za koju se zalaže i predsednik Zajedno za Srbiju Nebojša Zelenović, jeste po "receptu iz Budimpešte", gde je opozicija na poslednjim izborima preuzela upravljanje glavnim gradom Mađarske, a zajedničkog kandidata najpre su birali na takozvanim predizborima.\nS druge strane, iz "Skupštine slobodne Srbije" traže da o svemu odluče ne stranke, nego - građani. Odnosno, da recimo, 3.000 građana "predizabere" svoje adute za ključne funkcije, iza kojih bi onda stala opozicija.\nMeđutim, predlog je već doveo do novih sukoba, jer se Narodna stranka Vuka Jeremića oštro protivi predizborima. U DS su zasad načelno za tu opciju, tako je novoizabrani šef beogradskih demokrata Branimir Kuzmanović rekao da su oni otvoreni prema toj ideji, ali ne žele da ovo pitanje izazove podele u opoziciji. Za inicijativu "Ne da(vi)mo Beograd" ideja je neizvodljiva, a za DSS - neprimerena i pogrešna.\n- Kada se ovo predlaže, polazi se od činjenice da je opozicija u programskom i idejnom smislu jedinstvena, što nije tačno. Predizbori jesu kategorija koja je poznata u svetu, ali unutar stranaka i srodnih političkih grupacija. Nemam ništa protiv da u okviru opozicije koja je u svakom smislu okrenuta ka Briselu održavaju predizbore, da rade šta god hoće. Mene se to suštinski uopšte ne tiče - kaže za "Novosti" Miloš Jovanović, lider DSS i koalicije NADA, u kojoj je ova stranka sa POKS.\nZAMISAO DOBRA, ALI UTOPIJSKA\nZA političkog analitičara Dejana Vuka Stankovića ideja o predizborima načelno nije loša:\n- Ako bi to bilo sprovedeno na pravi način, ukoliko bi pronašli kandidata koji bi nosio listu, mogli bi da krenu za njim, ujedine se i podignu od malih brojeva. Međutim, imajući u vidu odnose između opozicionoh stranaka, mislim da je ideja - utopija. Plus je pitanje na koji način bi bio organizovan postupak izbora, ko bi kandidovao, ko glasao, ko nadgledao čitav proces.\nopozicija u Srbiji opozicija Dragan Đilas Vuk Jeremić predizbori Nebojša Zelenović Miloš Jovanović DSS Dejan Vuk Stanković


14.11.2019 u 14:32\nNBS kupila devet tona zlata za 395 miliona evra\nGuvernerka Narodne banke Srbije (NBS) Jorgovanka Tabaković izjavila je danas da je centralna banka u oktobru kupila devet tona zlata i to platila 395 miliona evra, prvi put na međunarodnom tržištu, prenosi Beta. „Srbija može da se pohvali diverzifikacijom deviznih rezervi najkvalitetnijom aktivom”, kazala je Tabaković na predstavljanju mesečnog izveštaja o inflaciji. Ona je istakla da su bruto devizne rezerve NBS premašile 14 milijardi evra, a da su neto devizne rezerve 12 milijardi evra. U tim deviznim rezervama je i zlato koje Srbija poseduje, ukupno 30,4 tone koje čini oko 10 odsto deviznih rezervi i čija je vrednost 1,3 milijarde evra. Jedna tona od kupljenog zlata se, kako je rekla, „drži na sigurnom mestu, u švajcarskoj centraloj banci, za slučaj bilo kakve odbrane od\n11.10.2019 u 11:57\nDevizne rezerve u septembru rekordnih 11,18 milijardi evra\nNeto devizne rezerve Narodne banke Srbije (NBS) na kraju septembra iznosile su rekordnih 11,184 milijarde evra, što je za 123 miliona evra više nego u avgustu, saopštila je danas NBS. Bruto devizne rezerve (devizne rezerve NBS uvećane deviznim sredstvima banaka po osnovu obavezne rezerve i drugim osnovima) na kraju septembra iznosile su oko 13,295 milijardi evra, što je za 195,5 miliona evra više nego prethodnog meseca. U odnosu na kraj septembra 2018. godine bruto devizne rezerve povećane su za oko 2,123 milijarde evra, najvećim delom po osnovu intervencija NBS na domaćem deviznom tržištu, kupovinom 1,985 milijardi evra. „Deviznim rezervama na ovom nivou obezbeđuje se pokrivenost novčane mase M1 od 188 odsto i šest meseci uvoza robe i usluga, što je dvostruko više od standarda\n03.10.2019 u 15:49\nU septembru obavljeno 505.472 instant plaćanja\nU sistemu za instant plaćanja NBS tokom septembra realizovana su 505.472 plaćanja na ovaj način. Kako je objavljeno na sajtu Narodne banke Srbije, prosečan dnevni broj plaćanja bio je 16.849, s prosečnim vremenom izvršenja transakcije u IPS NBS sistemu od 1,1 sekunde, prenosi Tanjug. Vrednost prometa iznosila je 7,4 milijarde dinara, a prosečna dnevna vrednost prometa bila je 246,4 miliona dinara. Iz NBS podsećaju da ovaj sistem radi u režimu 24 sata svih sedam dana u nedelji, tokom cele godine.\n30.08.2019 u 09:56\nNajniži nivo problematičnih kredita od 2008. godine - 4,98 odsto\nNivo problematičnih kredita u Srbiji pao je na 4,98 procenata što je najniži nivo od 2008. godine od kada se prate ovi podaci, kaže za Tanjug guverner Narodne banke Srbije Jorgovanka Tabaković. Od avgusta 2015. godine, dodaje, kada je Narodna banka usvojila Strategiju za rešavanje problematičnih kredita (NPL), beleži se njihov pad za 17,3 odsto. Pored stabilne i niske inflacije, nivoa stranih direktnih investicija, fiskalne održivosti i nivoa NPL-a, svakom investitoru koji planira da ulaže u našu zemlju ovi podaci govore o ekonomskoj stabilnosti zemlje, ističe guverner Centralne banke. „Nivo problematičnih kredita nije tek brojka, koja je zaista na rekordno niskom nivou od 4,98 procenata od kada se prate ti podaci i niži je za 17,3 procentnih poena od trenutka kada smo usvojili\nNBS prvi put od januara prodala devize\nPritisci na jačanje dinara se nastavljaju, dok su oni koji mu obaraju vrednost samo izuzetak. Ovo je siže jučerašnjeg oglašavanja Narodne banke Srbije (NBS) kojim saopštava da su u utorak prvi put od januara prodali devize i to u iznosu od trideset miliona evra. – Tokom poslednjih nekoliko dana, u uslovima sezonski uobičajene smanjene aktivnosti na domaćem deviznom tržištu, pojavili su se određeni pritisci na slabljenje dinara. NBS je blagovremeno reagovala prodajom deviza, dajući jasan signal da relativna stabilnost deviznog tržišta nema alternativu. Reagujući objektivno i nepristrasno, u bilo kom smeru da se pojave prekomerne kratkoročne oscilacije, prvi put od januara ove godine, intervenisali smo na strani prodaje deviza u iznosu od trideset miliona evra. NBS nastavlja da reaguje\n13.08.2019 u 23:03\nSmotra srpske savremene umetnosti\nIzložba „Umetnost – danas” otvorena je u Galeriji Narodne banke Srbije u Nemanjinoj ulici. Postavka je priređena u saradnji sa ovom institucijom, Udruženjem likovnih umetnika primenjenih umetnosti i dizajnera Srbije (ULUPUDS) i Art centrom iz Novog Sada. Kustos je Slobodan Maldini. Pred publikom se našla umetnička produkcija istaknutih predstavnika savremene scene likovne, primenjenih umetnosti i arhitekture Srbije. Reč je o prvoj izložbi ovakve vrste koja istovremeno obuhvata najznačajnija dela poznatih srpskih autora na polju slikarstva, arhitekture, arhitektonskog dizajna, industrijskog i grafičkog dizajna\n12.08.2019 u 13:28\nBruto i neto devizne rezerve Narodne banke Srbije dostigle su u julu 2019. nove najviše nivoe od 2.000 godine, od kada se na ovaj način prate podaci, saopšteno je danas iz NBS, prenosi Tanjug. Bruto devizne rezerve su na kraju jula iznosile 12,75 milijardi evra, što je za 612,4 miliona evra više nego u junu, a u odnosu na jul 2018. godine povećane su za 1,35 milijardi evra. Iz centralne banke ističu da su bruto devizne rezerve povećane najvećim delom po osnovu intervencija NBS na domaćem deviznom tržištu neto kupovinom deviza za 1,73 milijardi evra, što je najzdraviji način povećanja rezervi, i to u periodu kada se Srbija neto razdužila po osnovu deviznih kredita i deviznih hartija od vrednosti za 1,85 milijardi evra. Deviznim rezervama na ovom nivou obezbeđuje se pokrivenost\n24.07.2019 u 19:11\nPrilikom isticanja cene i naplaćivanja turističkih aranžmana u inostranstvu ubuduće će se primenjivati zvanični srednji kurs dinara, propisano je novim Zakonom o trgovini, koji je usvojila Narodna skupština Srbije. Ovakvo rešenje prihvaćeno je tokom izrade predloga zakona, a na predlog Narodne banke Srbije. Na ovaj način, kako se navodi u saopštenju NBS, rešeno je dugogodišnje pitanje naplate turističkih aranžmana po prodajnim kursevima banaka za devize ili efektivni strani novac. Rešenjem iz novog Zakona o trgovini cene turističkih aranžmana postaju u potpunosti uporedive i predvidljive jer neće zavisiti od dnevnih prodajnih kurseva koje utvrđuju banke, ističu iz NBS. „Ovim rešenjem, korisnici usluga turističkih agencija imaće mogućnost da sa velikom izvesnošću planiraju\n12.07.2019 u 21:47\nSrbija raspolaže sa 21,5 tona zlata, dinar postao poželjna roba\nDevizne rezerve veće od 12,5 milijardi evra, stabilan kurs dinara, cena i rast bruto domaćeg proizvoda i stranih direktnih investicija, predstavljaju najbolji rezultat u poslednjih nekoliko decenija, izjavila je guvernerka Narodne banke Srbije Jorgovanka Tabaković. Tabaković u intervjuu za RTS navodi da koliko god neko bio zavidan ili bilo čime drugim motivisan ne može da ospori podatak da Srbija danas ima najveće devizne rezerve u poslednjih 20 godina, a koje na današnji dan iznose – 12,6 milijardi evra. „Na primer, naknada od aerodroma od koncesija je samo delić tog ukupnog rasta koji je ostvaren sa 6,7 na 10. Danas raspolažemo sa 21,5 tona zlata i to je u odnosu na jučerašnju cenu preko 850 miliona evra. A to je malo ispod sedam procenata ukupnih deviznih rezervi i mi ćemo nastojati da


Javni sektor – SDG\nOpsežne konsultacije u vezi s Agendom 2030 i ciljevima održivog razvoja, koje su bile fokusirane na građane, pokrenute su u Bosni i Hercegovini 2016. godine u okviru krovne inicijative „Zamisli2030” koju je koncipirao UN u Bosni i Hercegovini, a u kojoj je do sada učestvovalo više od 3.000 ljudi i koja je i dalje glavni instrument zagovaranja podizanja svijesti o Ciljevima održivog razvoja u Bosni i Hercegovini.\nAgenda 2030 i Ciljevi održivog razvoja su zvanično predstavljeni u aprilu 2017. godine kada je održana konferencija na visokom nivou na temu Agende 2030 pod pokroviteljstvom Predsjedništva Bosne i Hercegovine, nakon čega su imenovane institucije koje će provoditi proces realizacije Agende 2030 na nivou Bosne i Hercegovine, Republike Srpske, Federacije Bosne i Hercegovine i Brčko Distrikta Bosne i Hercegovine. Vijeće ministara BiH je na 95. sjednici održanoj 22. marta 2017.godine zadužilo Direkciju za ekonomsko planiranje za izradu Akcionog plana i Mape puta za postizanje Ciljeva održivog razvoja u Bosni i Hercegovini, dok su ispred Vlade Federacije Bosne i Hercegovine imenovani Federalni zavod za programiranje razvoja, Ministarstvo za evropske integracije i međunarodnu saradnju ispred Vlade Republike Srpske, te predstavnici Vlade Brčko Distrikta Bosne i Hercegovine.\nPotom je po osnovu imenovanja institucija formirana međuvladina Radna grupa za podršku pripremi implementacije Ciljeva održivog razvoja i izrađena Mapa puta za Ciljeve održivog razvoja u Bosni i Hercegovini.\nSveobuhvatnu podršku procesu iniciranja realizacije Agende 2030 u Bosni i Hercegovini pružaju Ujedinjene nacije u saradnji sa, i uz financijsku pomoć, Vlade Švedske.\nNajveći dio 2018. godine bio je posvećen opsežnim konsultacijama sa zainteresiranim stranama (konsultacije s više od 250 predstavnika javnog, privatnog i nevladinog sektora u junu 2018. godine te konferencija sa više od 400 predstavnika privatnog sektora), kao i izradi analitičkih i tehničkih podloga za potrebe izrade dva ključna dokumenta Bosne i Hercegovine: prvog Dobrovoljnog izvještaja i Okvira za Ciljeve održivog razvoja u Bosni i Hercegovini. Krajem 2018. godine u okviru Radne grupe za podršku pripremi implementacije Ciljeva održivog razvoja formirane su tri podgrupe:\nPodgrupa za izradu Dobrovoljnog izvještaja Bosne i Hercegovine o provođenju Agende 2030 i Ciljeva održivog razvoja;\nPodgrupa za izradu Okvira za Ciljeve održivog razvoja u Bosni i Hercegovini;\nPodgrupa za statistiku.\nPrvi Dobrovoljni izvještaj Bosne i Hercegovine o provođenju Agende 2030 i Ciljeva održivog razvoja je izrađen i predstavljen u Ujedinjenim nacijama, na Političkom forumu na visokom nivou u julu 2019. godine. Kroz predstavljanje Dobrovoljnog izvještaja predstavnici Vijeća ministara Bosne i Hercegovine, Vlade Federacije Bosne i Hercegovine, Vlade Republike Srpske i Vlade Brčko distrikta Bosne i Hercegovine izrazili su podršku i spremnost svih nivoa vlasti u Bosni i Hercegovini da daju svoj puni doprinos ostvarivanju Agende 2030 i Ciljeva održivog razvoja.\nRad na izradi Okvira za Ciljeve održivog razvoja u okviru gore navedene Podgrupe iniciran je krajem 2018. godine, dok je prvi nacrt dokumenta, uz podršku Vlade Švedske, Ujedinjenih nacija i Razvojnog programa Ujedinjenih nacija izrađen u maju 2019. godine. Prvi nacrt dokumenta bio je predmetom opsežnih multisektorskih konsultacija održanih u junu, u kojima je učestvovalo više od 200 predstavnika institucija sa svim nivoa vlasti u Bosni i Hercegovini, kao i predstavnika nevladinog i privatnog sektora te akademske zajednice. Dodatni krug konsultacija je potom održan sa predstavnicima institucija Republike Srpske (juli 2019. godine), Bosne i Hercegovine (septembar 2019. godine), te Federacije Bosne i Hercegovine i Brčko distrikta Bosne i Hercegovine (septembar – oktobar 2019. godine).\nNakon provedenih konsultacija i zaprimljenih prijedloga i preporuka u pogledu predloženih razvojnih pravaca za sve nivoe vlasti Bosni i Hercegovini te njima pripadajućih akceleratora, pokretača i podciljeva, Podgrupa za izradu Okvira za Ciljeve održivog razvoja u Bosni i Hercegovini izradila je drugu verziju dokumenta.\nViše informacija možete pronaći na stranici o Okviru Ciljeva održivog razvoja u Bosni i Hercegovini.\n“Zamisli 2030” radionice i alat za konsultacije


Pariz usporava električne trotinete - Bajsologija\nKompanijama naloženo da ograniče brzinu ovih vozila na 20 kilometara na čas širom grada, a u pešačkim zonama na osam zbog povećanja bezbednosti pešaka\nlice, ali ponajviše trotoari, mnogih svetskih gradova prepune su električnih trotineta. Na njih nije bio imun ni Pariz, kojim krstari hiljade ovih električnih, ali i ekoloških prevoznih sredstava. To je bio i glavni razlog da gradske vlasti donesu odluku da trotineti više neće moći da se voze trotoarima, ali i da se ograniči njihova brzina kretanja.\nU Parizu postoji 12 kompanija koje prave ove trotinete. Procenjuje se da na ulicama krstari više od 20.000. Iako su veoma praktični za prevoz s jednog mesta na drugo i lagani za upravljanje, problematični su jer ugrožavaju pešake.\nUkratko, počela je borba pešaka i novih vozača za trotoare, jer i jednih i drugih ima mnogo. To je prošle godine dovelo do zabrane kretanja trotineta pariskim trotoarima. Vozači trotineta primorani su da voze ili saobraćajnicama ili stazama rezervisanim za bicikliste, ali su i dalje svoje trotinete mogli da parkiraju na trotoarima, prenosi „Gardijan”.\nGradonačelnica Pariza En Idalgo, objavila je nedavno da je uvedena totalna zabrana kretanja i parkiranja trotineta po trotoarima. Za parkiranje će moći da koriste samo mesta za to namenjena.\nOsim toga, gradonačelnica je naložila proizvodnim kompanijama da ograniče brzinu trotineta na 20 kilometara na čas širom grada, a u pešačkim zonama na osam kilometara na sat.\nJedna od dve najveće kompanije u Parizu, „Lim” („Lime”), smanjila je brzinu trotineta ali i istakla da želi da neguje konstruktivno partnerstvo sa gradom. Druga kompanija „Brd Frans” („Bird France”) istakla je u saopštenju da je zahvaljujući njihovom radu Pariz postao čistiji, kao i da više od 300.000 ljudi širom sveta koristi njihove trotinete što je dovelo do smanjenja emitovanja ugljen-dioksida za 800.000 kilograma.\nTrotineti su kretanje po gradu učinili zabavnim. Ipak, postojeće staze za bicikliste morale bi da se obnove. Dok u jednom delu Pariza postoje izuzetno kvalitetno urađene biciklističke staze, u drugim su staze ocrtavane preko kaldrme koja znatno otežava vožnju trotineta. Ima čak i delova grada gde nisu ni postojale staze tako da su vozači trotineta ostavljeni da biraju da se kreću ili saobraćajnicama, koje su prepune automobila, ili po trotoaru, gde su u opasnosti pešaci, jer trotineti mogu da razviju brzinu do 30 km na čas.\nZabrana parkiranja trotineta biće teška za mnoge stanovnike, jer će teže moći da pronalaze mesta označena za parkiranje ili iznajmljivanje. To može da dovede do porasta broja automobila i gužve na ulicama, što nikako nije dobro.\nDruga zamerka vlasnika trotineta jeste limitiranje kretanja na osam kilometara u pešačkim zonama jer, kako kažu, oni pešačenjem mogu da idu pet do šest kilometara na čas, gotovo isto kao trotinetom.\nJedno od rešenja moglo bi da bude obnova i proširenje mreže biciklističkih staza.\nIzvor: politika.rs Foto: Christophe Petit Тesson


Đurić: Rizično označavanje omikrona kao izazivača blagih infekcija i uvoda u kraj pandemije - Društvo - Dnevni list Danas\nPočetna » Vesti » Društvo » Đurić: Rizično označavanje omikrona kao izazivača blagih infekcija i uvoda u kraj pandemije\nI dalje se ne zna dovoljno o značaju produženog kovida i dugotrajnih posledica oboljenja\nMilica Radenković25.01.2022. 17:55\nPostoji nekoliko problema povezanih sa očekivanjem da je omikron uvod u kraj pandemije. Pre svega, zbog niskog obuhvata vakcinacijom na globalnom nivou, ne može se zanemariti mogućnost pojave novih sojeva novog korona virusa u toku narednih meseci, sojeva koji mogu izazvati težu kliničku sliku i koji će zaobilaziti imunitet stečen prethodnim infekcijama drugim sojevima virusa ili vakcinacijom. Dalje, veliki broj obolelih od omikrona, iako sa blažom kliničkom slikom, u nedeljama i mesecima pred nama nastaviće veliki pritisak na zdravstveni sistem i posledično odsustvo lečenja i prevencije drugih bolesti. Uz to se zaboravlja da i omikron može imati teške posledice i dovesti do smrti ljudi u posebnom riziku, kaže u izjavi za Danas epidemiolog Predrag Đurić odgovarajući na pitanje kako vidi stav da bi omikron mogao nagovestiti povoljniju fazu pandemije.\nOn dalje podseća i da se ne zna dovoljno o značaju produženog kovida (odnosno post-kovida) i dugotrajnih posledica oboljenja.\n– Konačno, konstantno označavanje omikrona kao izazivača blagih infekcija i uvoda u kraj pandemije nosi sa sobom veliki rizik od zanemarivanja primene individualnih mera i davanje alibija vlastima da ukine i onako simbolične mere na populacionom nivou, ističe dr Đurić.\nDa omikron može nagovestiti kraj pandemije stav je koji su prethodnih dana izneli pojedini zdravstveni stručnjaci i u Srbiji i u svetu. Uz to nekoliko država odlučilo je da značajno ublaži postojeće mere i tako uđe u novi period suživota sa virusom, dok su pojedini zdravstveni radnici u regioni pozvali da takav potez prate i druge zemlje.\nDirektor Svetske zdravstvene organizacije za Evropu Hans Kluge kazao je juče da ulazimo u novu fazu pandemije, obeleženu veoma prenosivim omikron sojem, te da se nada da će u 2022. godini najteži period biti iza nas.\nOn je naveo i da „omikron daje razumnu nadu da će doći do stabilizacije i normalizacije“, upozorivši ipak i da „posao još nije gotov“.\nOsvrćući se na ovu izjavu dr Predrag Đurić kaže da se ona odnosi „samo na evropski region i treba je razumeti u kontekstu visokog obuhvata vakcinacijom u regionu (osim istočnog/jugoistočnog dela), brzine širenja pandemije usled karakteristika omikron soja, kao i manje delotvornosti vakcine na proces širenja pandemije, uz visoki stepen zaštite od težih oblika bolesti“.\n– U skladu sa tim, očekivanja su da će tokom narednih nedelja i meseci veliki deo stanovništva Evrope doći u kontakt sa omikronom, navodi dr Đurić.\nDa će dobar deo stanovništva biti zaražen novim sojem kazao je prethodno i Hans Kluge, procenivši da bi 60 odsto Evropljana do kraja marta moglo da dođe u kontakt sa omikronom.\nU jučerašnjoj izjavi pored opreznih optimističnih najava da bismo nakon omikron talasa mogli ući u mirniji duži period Kluge je upozorio i da je suviše rano za opuštanje, navodeći da je pojava novih varijanti kovida 19 sasvim izvesna.\nOn je stoga naveo da je vakcinacija uz preventivne mere neophodna i da to može biti dovoljan bedem tako da rigorozni potezi poput zaključavanja ne budu potrebni.\nPredrag Đurić takođe navodi da povoljnija faza pandemije ne znači odustajanje od prevencije.\n– Povoljniju fazu pandemije, odnosno njeno prisustvo koje se može označiti kao prihvatljivo, karakterisao bi na prvom mestu kapacitet zdravstvenog sistema da adekvatno prevenira, rano dijagnostikuje i leči obolele na način da to ne narušava zdravstvenu zaštitu svih drugih oboljenja. Uz to, umiranje (direktno od kovida i indirektno usled odsustva prevencije i lečenja drugih bolesti) bi moralo da se svede na minimum, što se može desiti ili mnogo višim obuhvatom vakcinacije ili striktnom primenom mera. Odustajanje od prevencije i svođenje odgovora na kovid samo na lečenje svakako znači, kao i kod drugih bolesti, neuspeh medicine i društva u celini – zaključuje sagovornik Danasa.\nPrema podacima koje je izneo Hans Kluge omikron je trenutno odgovoran za 31,8 odsto slučajeva u Evropi što pokazuje izuzetnu brzinu širenja pošto je prošle nedelje omikron činio 15 odsto zaraženih a nedelju dana pre tog 6,3 odsto.\n– Iako se čini da omikron izaziva blaže forme bolesti od delta soja, i dalje vidimo brzi porast hospitalizacije zbog ogromnog broja zaraženih…. Na sreću hospitalizovani koji su zaraženi omikronom ređe završavaju u jedinicama intenzivne nege. Kao što se očekivalo, većina osoba kojima je potrebna intenzivna nega su nevakcinisani – naveo je još Kluge.\nCena prethodnih dve godine\nHans Kluge kazao je juče da je od početka pandemije svakog sata izgubljeno 99 života zbog kovida 19 u Evropi.\n„Žalimo za više od 1,7 miliona ljudi u Evropskom regioni koji nisu više sa nama“, kazao je Kluge.\nOn je upozorio i da je pandemija izbrisala prethodne pomake u smanjenju siromaštva, dok je i obrazovanje i mentalno zdravlje mladih takođe stradalo.\nKluge je istakao da su najveći teret izneli zdravstveni radnici među kojima sada 43 odsto pati od anksioznosti a značajan broj se suočava i sa posttraumatskim stres sindromom.\nOn je naveo i da je dato više od 1,4 milijarde vakcina koje su spasile hiljade života.\nHans Klugekraj pandemijeomikronPredrag Đurić.Beograd\nEkonomija • danas 18:44\nSvet • danas 18:43\nKirilova: Rusija postaje sve nervoznija\nNezavisno društvo novinara Vojvodine (NDNV) ocenilo je danas da je odluka Osnovnog javnog tužilaštva u Zrenjaninu kojom je odbačena krivična prijava novinarke N1 Ksenije Pavkov, podneta protiv kineskog državljanina Čenga Pengjuija iz Zrenjanina, "apsurdna i da ukazuje da za određena lica u Srbiji zakoni ne važe".


Senka Jovović: Tači nam je dodao so na ranu GracanicaOnline.Info\nSenka Jovović: Tači nam je dodao so na ranu\n16. avgusta 2016. 2 min read\nCveće, koje je kosovski predsednik Hašim Tači, položio na spomenik stradalim dečacima u Goraždevcu kod Peći, majka ubijenog Ivana Jovovića, Senka, vratila je u mesnu policijsku stanicu, prenosi Radio Goraždevac.\n„Dodao nam je so na ranu…Malo nam je bilo naše muke…Što nije došao da nam kaže ko su ubice?!“, pita Senka Jovović.\nSenka dodaje da je preko medija saznala da je Hašim Tači položio cveće na spomenik njenom sinu i Panteliji Dakiću, koji su ubijeni pre 13 godina, dok su se kupali u reci Bistrici, nedaleko od centra sela. Tog 13.avgusta 2013.godine, ranjeno je još četvoro srpske dece, počinioci nikada nisu pronađeni, a Euleks je obustavio istragu, zbog nedostatka dokaza.\n„On bolje da je došao i pokazao ubicu i da mi kaže, evo, taj je ubica i njemu treba da se sudi i da se postigne neka pravda. I onaj koji ga je doveo, ako je sedeo tu u centru sa njim i razgovarao, imao je vremena da poruči nama roditeljima da hoće predsednik Tači da položi cveće našoj deci…A položio bi ovo cveće samo preko mene mrtve“, ljutito, sa suzama kaže Senka.\nTokom noći je pretučen i Milosav Pavlović, koji se fotografisao sa kosovskim predsednikom u centru Goraždevca, a slučaj je prijavljen policiji. Inače, spomenik na koji je Hašim Tači položio cveće i odao poštu stradalim dečacima, posvećen je svim žrtvama „albanskog terora“, kako na njemu piše.\nPrevious Tuča u Pasjanu\nNext N. Brajović: Institucije nespremne da rasvetle sudbinu kidnapovanih novinara\nNastavlja se potraga za starcem iz Straže\n17. oktobra 2021., 08:39


Izvor: Blic, 09.Dec.2019, 12:55\nPredsednik Demokratske partije Kosova (DPK) Kadri Veseli, trebalo bi sutra da bude saslušan u Specijalnom sudu u Hagu, formiranom 2015. da utvrdi i procesuira bivše pripadnika tzv. OVK za zločine počinjene nad Srbima, grugim nealbancima i lojalnim Albancima.\nSrbijaDanas.com: Veselji sutra pred Specijalnim sudom u Hagu?\nIzvor: B92, 09.Dec.2019\nPriština -- Predsednik Demokratske partije Kosova Kadri Veseli trebalo bi sutra da bude saslušan u Specijalnom sudu u Hagu. On je već odleteo za Hag, javlja RTS...Taj sud formiran je 2015. da utvrdi i procesuira bivše pripadnika tzv. OVK za zločine počinjene nad Srbima, drugim nealbancima i lojalnim...\nI posle tri sata saslušanja u Hagu nepoznanica: Veselji - osumnjičeni ili svedok?\nIzvor: Radio Televizija Vojvodine, 10.Dec.2019, 05:17\nLider Demokratske partije Kosova (DPK), Kadri Veselji, ni nakon duže od tri sata provedenih u Specijalnom sudu u Hagu nije otkrio u kom svojstvu je saslušan, kao osumnjičeni ili svedok...On nije izneo nijedan detalj o tome šta se događalo u Specijalnom sudu, prenela je prištinska Gazeta Expres...Ponovio...


SRBIJA POBOLJŠALA REJTING POSLOVANJA\nSrbija se nalazi u grupi zemalja sa umerenim rizikom poslovanja i stabilnim rejtingom, navodi se u januarskom izveštaju, rejting agencije "Dan i Bredstrit".\nIstoj grupi u regionu pripadaju i Hrvatska, Bugarska, Mađarska, Makedonija, Albanija i Rumunija. Bolji rejting ima Slovenija koja je okarakterisana kao zemlja blagog rizika. Niži rejting od Srbije u regiji ima Bosna i Hercegovina kao zemlja veoma visokog rizika.\nTrgovina i poslovno okruženje\nPodaci za treći kvartal 2017. godine pokazuju da su direktne strane investicije u Srbiji povećane za impresivnih 12,9 odsto na godišnjem nivou, što implicira ukupni priliv u 2017. godini od 2,1 milijarde evra što je oko 40 odsto ukupnih direktnih stranih investicija u regionu zapadnog Balkana prošle godine.\nSnažan rast investicija rezultat je dva glavna faktora. Prvi je jačanje evropske ekonomije što je osnažilo poverenje investitora i pokrenulo ekspanziju investicija na periferiji Evropske unije, naročito u proizvodnju.\nDrugi razlog jesu napori koje je sadašnja vlast uložila u privlačenje direktnih stranih investicija pomoću promotivnih aktivnosti, reforme komercijalnog okruženja i investicionih paketa prilagođenih za velike strane kompanije - kaže se u izveštaju.\nOzbiljan nedostatak - priključak za struju\nUnapređenje komercijalnog okruženje u Srbiji je nastavljeno. Prema izveštaju Svetske banke o poslovanju za 2018. godinu (Doing Business 2018 report), Srbija sada ima treće najbolje komercijalno okruženje na Balkanu (posle Makedonije i Kosova) i nalazi se na 43. mestu na svetu, što je napredak u odnosu na 47. mesto pre godinu dana i 91. mesto pre tri godine.\nOblasti u kojima je Srbija ostvarila najbolje rezultate su izdavanje građevinskih dozvola (10. mesto na svetu) na osnovu niskih troškova i malog učešća birokratije; i prekogranična trgovina (23. mesto) na osnovu niskih troškova uvoza i izvoza kontejnera. Takođe, napredak je ostvaren kod sledeća tri indikatora: pokretanje firme, prijava imovine i izvršenje ugovora, budući da su procedure postale jeftinije, brže ili i jedno i drugo.\nU ovom kontekstu, jedina oblast gde postoje ozbiljni nedostaci jeste dobijanje priključka za električnu energiju (96. mesto), jer je to naporan proces koji traje četiri meseca i košta oko 12,500 dolara.\nDugoročni ekonomski izgledi\nRadovi na brzoj pruzi koja povezuje Beograd i Budimpeštu su konačno otpočeli na deonici dužine 34,5 kilometara između Beograda i Stare Pazove. Radove finansira kineska Exim banka a izvode dve kineske kompanije pod pokroviteljstvom kineske Vlade kao deo inicijative "Pojas i put". Krajnji cilj je uspostavljanje brze pruge između luke Pirej u Grčkoj, koja je u vlasništvu "China Ocean Shipping Company", i tržišta zapadne Evrope kojom će kineski izvoznici moći da prevoze svoju robu.\nSrećom, Srbija će moći da koristi ovu prugu po njenom završetku 2023. godine za izvoz svojih proizvoda i pored povećane proizvodnje dobara kineskih kompanija koje su uspostavile svoje poslovanje u zemlji, ukazuju u izveštaju.\nPrijem Srbije u članstvo STO tapka u mestu\nMeđutim, ministar trgovine priznao je da prijava Srbije za članstvo u STO (WTO) tapka u mestu, čineći je jednom od samo tri države u Evropi (pored BiH i Belorusije) koje nisu članovi ove organizacije.\nPrepreka za članstvo je domaći zakon koji zabranjuje uvoz GMO a čijem se ukidanju javnost protivi. Kao rezultat toga, izvoznici van država Evropske unije (sa kojima Srbija ima ugovor o slobodnoj trgovini) suočavaju se sa prosečnom carinskom stopama od 6,3 odsto na prodatu robu. Vlada je sigurna da može da održi efektivnu zabranu povlačenjem zakona i uvođenjem novih pravila koja će zabraniti uvoz GMO ali ostaje da se vidi da li će to dobiti odobrenje parlamenta i javnosti.\nIzvor: Vebsajt Blic, Danijela Nišavić, 06.02.2018.


28/05/2020 | 13:55 ⇒ 22:20 | Izvor: SRNA\nMinistarka trgovine i turizma Republike Srpske Suzana Gašić izjavila je da je Vlada Srpske danas usvojila uredbu o uslovima i načinu korištenja turističkih vaučera za subvencionisano plaćanje smještaja u Srpskoj, što je prvi korak u realizaciji ovog projekta.\nGašićeva je navela da će iz Kompenzacionog fonda Republike Srpske biti izdvojena određena sredstva za subvencionisanje smještaja.\nOna je nakon sjednice Vlade Republike Srpske najavila da slijedi raspisivanje javnog poziva za prijavu privrednih subjekata koji pružaju usluge smještaja i turističkih agencija posredstvom kojih će biti moguće ugovarati aranžmane.\n- Preduslov je da su prethodno rezervisali smještaj u određenoj smještajnoj jedinici u Srpskoj, a kod privrednog subjekta koji je prijavljen i ispunio određene uslove - rekla je Gašićeva.\nOna je dodala da privredni subjekti, prije svega, moraju imati izmirene sve obaveze prema državi da bi mogli biti dio ovog projekta, kao i da pružaoci usluga smještaja imaju minimum četiri zaposlena, dok broj zaposlenih nije uslov za turističke agencije.\nGašićeva je napomenula da građani mogu direktno rezervisati smještaj, odnosno nisu u obavezi da to rade posredstvom turističke agencije.\n- Postoje dvije mogućnosti, ako želite da provedete samo tri noći na jednom mjestu imate pravo da iskoristite jedan vaučer po jednoj smještajnoj jedinici. Ukoliko se vaš odmor sastoji od četiri i više noćenja imate pravo za jednu smještajnu jedinicu da iskoristite dva vaučera - objasnila je Gašićeva.\nOna je naglasila da je namjera ovog projekta pomoć domaćoj privredi i turizmu, ali i podizanje svijesti kod građana da dio svog odmora provedu u Republici Srpskoj.


JKP HIGIJENA: Sve ekipe i mehanizacija su na terenu 24h\nAutor : ePančevo dec 17, 2018\nDo sada je bačeno tri tone soli. Tokom današnjeg prepodneva na raščišćavanju gradskih naselja angažovane su tri mašine i 24 radnika.\nU ovim vremenskim uslovima nije zapostavljena ni delatnost odvoženja smeća. Uz otežane uslove u saobraćaju dnevno je na ulicama pet do šest autosmećara koji po utvrđenom rasporedu bez većih zastoja prazne kontejnere u svim gradskim naseljima.\n- Još jednom apelujemo na građane da vreo pepeo nikako ne bacaju u kontejnere već ih odlože u posebne posude i džakove i ostave ih pored posuda za komunalni otpad. Dok traju ovakvi vremenski uslovi radnici ,,Parking servisa“ neće kontrolisati naplatu parkiranja na zoniranim parkinzima u gradu. A pauk će biti u stanju pripravnosti, saopštila je JKP Higijena.


Omladina JAZAS Novi Sad - Početna\nUlažemo u mlade jer su oni jedina sigurna investicija u budućnost\nOmladina JAZAS je kreirala jedinstveni program Vršnjačke edukacije kao planski vođen i kontinuiran proces kojim obučene i motivisane mlade osobe organizuju različite aktivnosti sa vršnjacima i pripadnicima iste socijalne grupe. Na taj način mladi stiču znanja, stavove, motivaciju i veštine koje će ih osnažiti da zaštite svoje zdravlje i da se odgovorno ponašaju prema sebi i svojoj okolini.\nProgram Omladinskih kampova predstavlja jedan od retkih programa ovakvog tipa koji je podržan od strane Ministarstva omladine i sporta Republike Srbije I podrazumevaju različite aktivnosti tokom kojih deca i mladi, stiču veštine koje su im pored boravka u prirodi, neophodne i u svakodnevnom životu.\nOmladinske novine su nastale sa ciljem da predstave uspešne mlade ljude u Srbiji, koji su ostvarili rezultate u svom radu, hobiju, profesiji, zanatu i slično, kako bi ostalim mladima ukazali na mogućenosti koje im se u našoj zemlji pružaju. Postavljanjem ovakvih ciljeva Omladinske novine su postale I ostale jedini ovakav medij u zemlji i regionu.\nOd osnivanja Omladina JAZAS Novi Sad radi na poboljšanju položaja i uslova života mladih kroz izgradnju i promociju Omladinske politike zasnovane na potrebama mladih. U okviru toga redovno sarađujemo sa republikčkim, pokrajinskim i gradskim organima, institucijama i organizacijama i učestvujemo u izradi LAP-a i Strategija za mlade.\nProgram psihološke podrške mladima u Novom Sadu, pripadnicima posebno ranjivih grupa je program osmišljen pre više od 10 godina sa ciljem da osnaži mlade da se izbore sa svojim krizama razvijanjem kvalitetnih , dostupnih i pravovremenih usluga akcije i prevencije kroz rad psihosocijalnog savetovališta i podršku vršnjačkih timova.\nOmladina JAZAS Novi Sad redovno posvećuje adekvatnu pažnju potrebama, stavovima, željama mladih kao značajnoj kategoriji stanovništva i nosiocima promena i podršci i razvoju Omladinskog aktivizma. Na taj način direktno utičemo na lični razvoj mlade osobe i na razvoj lokalne i šire društvene zajednice. Biti aktivan znači uraditi ono šta hoćeš i želi.


Beograđani "okitili" Malog porukama - NOVA stranka\nBeograđani “okitili” Malog porukama\n26.11.2016 Press služba Beograd 1\nAktivisti Foruma mladih Nove stranke pozvali su danas građane da poster sa likom gradonačelnika Beograda Siniše Malog „okite“ porukama sa navedenim razlozima nezadovoljstva aktuelnom gradskom vlašću. Akcijom „Okiti Malog“ organizovanom u centru Beograda, Forum mladih želeo je da na simboličan način ukaže na nepotrebno trošenje sredstava na preuranjenu novogodišnju rasvetu u prestonici, dok vodeći problemi u funkcionisanju gradskih službi ostaju nerešeni.\n„Vrati Savamalu“, „Mali, treba da porasteš za gradonačelnika“, „Mali mali, al’ lopov veliki“, „Za koliko izdaješ stan“, „Ko je kompletni idiot“, „Šta je sa obećanim parkom za pse“, samo su neke od poruka koje su građani namenili gradonačelniku Beograda.\n- Gradonačelnik je novogodišnjom rasvetom okitio grad već u oktobru, što se ne radi nigde u svetu. Pritom, troškovi kićenja su 150 miliona dinara, samo za struju biće utrošeno bar tri miliona... dakle, četiri puta više novca nego prošle godine! Taj novac mogao je da se iskoristi za mnogo važnije stvari – rekao je Nemanja Marković, predsednik beogradskog Kluba Foruma mladih, i dodao da je Beograd lep grad i bez novogodišnje rasvete, ali da je potrebno održavati ga čistim i urednim.\nPredsednik NOVE Zoran Živković istakao je da je „kićenje Beograda metafora vlasti Aleksandra Vučića i svih njegovih malih“:\n- Hajde malo da ušarenimo grad, da zamažemo rupe, da pričamo da smo najbolji, najlepši, najpametniji... a onda prođe Nova godina, a mi se probudimo ponovo u 19. veku kuda oni vode Srbiju. Ova akcija je dobra prilika da građani Malom upute sva ona pitanja, poput Savamale i drugih afera, na koje ni on ni njegov šef nemaju odgovore. Poručujem Beograđanima da uživaju u svom gradu i da nikada ne prestanu da pitaju ko i kako troši njihov novac.\nPrevious article\tPećinci: Bahati opštinski čelnici sebi udesili po nekoliko plata! Next article\tŽivković: Očekujem da bar desetak stranaka podrži Jankovića\nPredato pismo sa porukama Beograđana za Sinišu Malog - NOVA stranka\n[…] Malog. Uz pismo su dostavili i sve poruke koje su Beograđani namenili gradonačelniku tokom akcije "Okiti Malog", prekjuče organizovanoj u centru […]


Festival filmova posvećenih romskoj temi - oradio.rs\nPrvi međunarodni festival kratkometražnih filmova posvećenih romskoj temi FROM biće održan od 7. do 9. septembra u Malom Iđošu, najavili su organizatori. Tokom tri festivalska dana publika će u "Državi umetnosti" videti domaća i svetska filmska ostvarenja kratkog metra koja se bave Romima.\nFestival će biti otvoren 7. septembra u 19.00, a kako je najavljeno, Državom umetnosti u narednih godinu dana predsedavaće glumica Ana Sofrenović. Nakon svečanog otvaranja biće prikazan film "Kenedi se vraća kući", autora Želimira Žilnika, jednog od najuticajnijih autora koji je svoj rad posvetili romskoj temi.\nNarednog dana u 18.30 biće otvorena izložba fotografija autora Ranka Đurovića, dobitnika zlatne medalje na Međunarodnom salonu fotografije "Njujork – Menhetn 2017", a nakon toga u 20.00 počinju projekcije takmičarskih filmova. Takmičarski filmovi će se u isto vreme prikazivati i treće festivalske večeri, a pobednik FROM-a će biti proglašen u ponoć.\nSelektor festivala je reditelj Filip Markovinović, koji je od filmova pristiglih iz celog sveta odabrao dvadeset ostvarenja koja će se u dva festivalska dana takmičiti za nagradu State of Art.\n"Filmovi koje ćete videti u takmičarskom delu festivala najčešće razmatraju jednu od gorućih tema bitnih za romsku populaciju - to su filmovi koji za temu imaju težak socijalni položaj, značaj obrazovanja, problem ranog sklapanja brakova, kao i kulturoloških razlika koje se na ovaj ili onaj način prevazilaze. To samo po sebi, naravno, nije ništa loše, čak bi se moglo reći da je i očekivano i normalno, jer položaj Roma diktira te teme", kaže selektor festivala.\nKako je najavljeno, žiri festivala činiće reditelj Slobodan Šijan, proslavljeni dokumentarista Janko Baljak i reditelj i profesor režije na Akademiji umetnosti u Novom Sadu Antal Silard.


SARAJEVO – Nedolazak na Samit – manifestacija zajedničke spoljne politike Tirane i Prištine – Balkanekspresrb.rs\nSARAJEVO – Nedolazak na Samit – manifestacija zajedničke spoljne politike Tirane i Prištine\n08/07/2019 Off By BERB\nMinistar spoljnih poslova BiH Igor Crnadak navodi da bojkot dolaska Kosova i Albanije na samit u Sarajevu predstavlja implementaciju najavljene zajedničke spoljne politike Prištine i Tirane.\nIgor Crnadak je to rekao za BiH portal Klix i dodao da je delegacija Kosova nedavno podnela zahtev za vize i da to govori kako je očigledno postojala namera da dođu na samit.\n“Mi smo zahtev obradili i izdali vize za Pacollija i njegovu delegaciju. Šta se u međuvremenu desilo zaista ne znam, ali ovo je prvi put od kako sam ja učesnik ovakvih sastanaka u okviru SEECP-a i Zapadnog Balkana da se jedan sastanak bojkotuje i svesno ne dolazi”, rekao je Crnadak.\nPrema njegovim rečima, iznenadila ga je vest da je i delegacija Albanije otkazala dolazak u Sarajevo 8. i 9. jula, istučući da je to “vrlo nekorektno”.\n“Ne znam sa čim se oni solidarišu. Mi smo uredno pozvali, u skladu sa standardima SEECP-a, delegaciju Prištine. Ovo što je uradila Albanija jedino mogu zaključiti da se implementira ono što je nedavno najavljeno, a to je da će Priština i Tirana voditi zajedničku spoljnu politiku u narednom periodu. Očigledno je ovo početak implementacije toga”, zaključio je Crnadak.\nNa pitanje koliko će neprisustvo Albanije i Kosova uticati na delovanje Procesa saradnje zemalja Jugoistočne Evrope i kakva se poruka šalje regionalnoj saradnji, Crnadak kaže da to nije poruka BiH već Evropskoj uniji.\n“Mislim da je ovo ozbiljan udarac Procesu saradnje, ali javnost mora da zna da ovo što se dešava nije poruka Bosni i Hercegovini nego Evropskoj uniji”, ocenio je Crnadak.♦\nDeca sa severa KiM kod Vučića


Vakcinacija može biti OBAVEZNA, ali šta onda - PROTESTI?\nEpidemiolog Predrag Kon izjavio je da po zakonu postoji mogućnost propisivanja obavezne vakcinacije za odrasle.\nOn je kazao da ukoliko neko ne želi da vakciniše svoje dete, “treba da pristane na neke stvari koje će biti drugačije za njega”, dodajući da ne može da pojasni kako bi to izgledalo.\nKon, koji je i član republičkog Kriznog štaba za suzbijanje epidemije koronavirusa, rekao je da će se na sednici tog štaba u sredu govoriti o mogućnosti davanja treće doze vakcine protiv kovida-19.\nDa, tad narod nema sta da izgubi, svakako gubimo zivot maltretiranjem za obaveznu proganjanje i jedina opcija je ulica kao istorija sto je ucila.. Nadam se da neci doci do toga ali decu, zivot, telo svim sredstvima branimo pa kom kranci kom opanci a kom se ne svidja, plasi se virusa, ajkula, miseva, kucica ne mora da izlazi ovakav zivot traje 7 hiljada godina, normalan


Novine u pravilniku: Ekskurzije samo po Srbiji, maturanti mogu i u inostranstvo - 30.04.2021, Sputnik Srbija\nNovine u pravilniku: Ekskurzije samo po Srbiji, maturanti mogu i u inostranstvo\nĐačke ekskurzije biće organizovane isključivo u Srbiji u osam regiona, za sve učenike osnovnih i srednjih škola, izuzev maturanata, koji će i dalje moći da putuju... 30.04.2021, Sputnik Srbija\n07:43 30.04.2021 (Osveženo: 03:13 26.08.2021)\n© AP Photo / Darko VojinovicŠkola Duško Radović\nĐačke ekskurzije biće organizovane isključivo u Srbiji u osam regiona, za sve učenike osnovnih i srednjih škola, izuzev maturanata, koji će i dalje moći da putuju u inostranstvo, rekla je juče predsednica aktiva direktora škola opštine Palilula Olivera Korošec.\nTo su novine u pravilniku o ekskurzijama koji će tek početi da se primenjuje, objasnila je Korošec gostujući na RTS-u.\n"To znači da smo u septembru, kroz godišnji plan rada škola predvideli đačke ekskurzije i školu u prirodi, sproveli javne nabavke, odabrali agencije koje će sprovoditi, potpisali okvirne sporazume na osnovu interesovanja roditelja i učenika i dalje čekamo zeleno svetlo", ističe Olivera Korošec.\nNovim pravilnikom označeno je osam regiona gde će učenici putovati. Ti regioni su: Vojvodina, zapadna Srbija sa Tarom, jugozapadna Srbija, Zlatibor, Uvac, Zlatar, južna Srbija Niš i Vranje, Valjevo, istočna Srbija, Beograd sa okolinom, ibarsko-kopaonički kraj.\n"Ako uzmemo na primer region zapadne Srbije, Zlatibor, Zlatar, Uvac, imamo hidroelektrane. U pripremi za izvođenje ekskurzija nastavnici će pre odlaska na ekskurziju deci ispričati čemu one služe. Imamo biljni i životinjski svet, Beloglavog supa. Istorija tog kraja je jako značajna, geografija, klima", navela je predsednica aktiva direktora škola opštine Palilula.\nOna je dodala da novi pravilnik razrađuje, pre svega, plan putovanja, jer se on radi sa učenicima, roditeljima i zaposlenim odnosno onima koji će izvoditi ekskurzije.\n"Učenicima od prvog do četvrtog razreda sama destinacija mora da bude bliža mestu boravka jer ne mogu da izdrže duga putovanja", rekla je Korošec.\nSrednjoškolci će nastaviti da obilaze zemlje koje su obilazili i ranije - Francusku, Španiju, Italiju, Austriju.\nNekih posebnih uslovi, sem onog što nalažu đačka putovanja, neće biti osim onoga što važi za sve građane koji putuju u datom trenutku, rekla je Korošec.


Vraćanje plata kroz prijedloge zakona – mojKontakt portal – Radio Televizija Kontakt\nVraćanje plata kroz prijedloge zakona\nBy Bojan Hrstić / 05. 04. 2014.\nOn je danas, nakon razgovora delegacije Vlade i sindikata budžetskih korisnika Srpske, novinarima u Banjaluci rekao da postoje različiti stepeni izmjene u pojedinim zakonima, od značajnijih do manjih korekcija, kao i da je prvi put dobijen zakon kojim su obuhvaćeni radnici u pravosuđu.\nTegeltija je istakao da će, nakon usaglašavanja na sjednici Vlade, ti zakonski prijedlozi biti upućeni u Narodnu skupštinu Srpske na usvajanje po hitnoj proceduri.\n“Smatram da postoji iskorak, jer smo plate zaposlenima sa najnižim primanjima, prevashodno sa srednjom stručnom spremom, vratili na nivo iz 2008. godine i smanjili raspone između srednje i visoke stručne spreme, za koje smo procijenili da je su u jednom trenutku bili previsoki”, naveo je Tegeltija.\nOn je rekao i da postoji različit stepen usaglašenosti između pojedinih granskih sindikata i Vlade za pojedina zakonska rješenja, te izrazio očekivanje da će sindikati dati podršku tim rješenjima.\nTegeltija je dodao da će navedeni zakonski prijedlozi biti dostavljeni granskim sindikatima, da bi se o njima izjasnili do sjednice Narodne skupštine, koja je zakazana za utorak, 8. aprila.\nOn je podsjetio da je usaglašavanje stavova o platama sa sindikatima počelo krajem prošle godine, kada se usvajala makroekonomska politika, i da je osnovni zahtjev sindikata bio vraćanje plata na raniji nivo.\nPredstavnici četiri granska sindikata budžetskih korisnika rekli su da će svoj stav o tim zakonskim prijedlozima iznijeti u ponedeljak, 7. aprila.\nPredsjednik Granskog sindikata obrazovanja, nauke i kulture Dragan Gnjatić rekao je da su u tim zakonskim prijedlozima umanjene plate vraćene na raniji nivo, ali da ovaj sindikat nije zadovoljan time što nije došlo do izjednačavanja plata sa ostalim budžetskim korisnicima, prije svega, na pozicijama više i visoke stručne spreme.\nOn je naglasio da ovaj sindikat insistira da dođe do tog pomaka, ili da u nekom razumnom roku dođe do pregovora o toj temi.\nPredsjednik Granskog sindikata radnika unutrašnjih poslova Anica Jondić rekla je da je Vlada Srpske prvi korak učinila vraćanjem plata od pet odsto radnicima sa srednjom stručnom spremom i niže spreme, te da su ostale plate radnika sa višom i visokom stručnom spremom.\nPredsjednik Granskog sindikata radnika uprave Tomislav Vrhovac istakao je da ovaj sindikat interesuju Zakon o zaposlenim u upravi i zakon za zaposlene u javnim službama Srpske, te da je Sindikat tražio od Vlade da se izvrše izmjene Zakona o platama.\nOn je pojasnio da je riječ o određenim korekcijama u vezi sa stručnom spremom i tome da se smanje razlike koje su bile određene u Zakonu o platama.\nPredsjednik Granskog sindikata pravosuđa Siniša Petrović rekao je da će kroz ove vladine prijedloge zakonskih rješenja biti dobijen i zakon za radnike u pravosuđu, te da je ovaj sindikat insistirao na vraćanju plata na nivo iz 2008. godine za srednju stručnu spremu, a za višu i visoku stručnu spremu na nivo iz 2012. godine.\nKondić o rebalansu banjalučkog budžeta: Podrška borcima i ulaganju u saobraćajnice\nĐoković će danas ponovo posjetiti Visoko i kompletirati trodnevni boravak u BiH\nNezadovoljni borci ne odustaju od protesta\nDodik: Pobjeda Vučića političko osvježenje


Kraljica Elizabeta pohvalila fudbalsku selekciju Engleske - Sport - Dnevni list Danas\nPočetna » Sport » Kraljica Elizabeta pohvalila fudbalsku selekciju Engleske\nKraljica Elizabeta pohvalila fudbalsku selekciju Engleske\nBeta - AP10.07.2021. 19:37\nBritanska kraljica Elizabeta Druga pohvalila je danas fudbalsku selekciju Engleske za duh, posvećenost i ponos, koji pokazuju na aktuelnom Evropskom prvenstvu, uoči finalne utakmice sa Italijom.\nKraljica se u pismu selektoru Engleske Geretu Sautgejtu prisetila najvećeg dosadašnjeg uspeha reprezentacije iz 1966. godine, kada je imala „sreću“, da dodeli pehar namenjen Svetskom prvaku tadašnjem kapitenu Bobiju Muru.\nOna je u pismu dodala da je tada „videla šta igračima, članovima štaba i pomoćnom osoblju znači ulazak u finale velikog turnira“.\nFudbalske selekcije Engleske i Italije sastaju se sutra u finalnom meču Evropskog prvenstva na londonskom Vembliju od 21.00.\nbritanska kraljicaEURO 2020finaleFudbalFudbalska reprezentacija EngleskeKraljica ElizabetaLondon


Foto: Iz knjige „Put u Dejton u potrazi za mirom“\nO tome Spirou iznosi mnoge nepoznate i malo poznate detalje u svom dnevniku ,,Put u Dejton u potrazi za mirom – Dnevnik jedanaestog Srbina“, koji je nedavno, u dve obimne knjige velikog formata, objavila beogradska izdavačka kuća ,,Treći milenijum“.\nPogotovo teški događaji odigrali su se krajem maja 1995. godine, pošto je NATO započeo kampanju bombardovanja srpskih vojnih položaja. Posle četvoromesečnog primirja u BIH usledila je, naime, ofanziva armije BiH na Srbe u rejonu Sarajeva. Pošto ultimatum komandanta Unprofora za BiH, britansog generala Ruperta Smita, o vraćanju teškog naoružanja pod kontrolu snaga UN i njegove procene da srpska strana nije ispoštovala dogovor, usledila je odmazda napadom avijacije NATO na srpske položaje 25. maja u rejonu Sarajeva.\nNapadi su ponovljeni sledeća dva dana. Time se Unprofor, po proceni srpske strane, otvoreno stavio na stranu armije BiH na šta je državni i vojni vrh Republike Srpske odgovorio zarobljavanjem po celom ratištu trista sedamdeset šest pripadnika Unprofora.\nOni su bili iz sastava britanske, francuske regularne vojske i Legije stranaca, zatim španske, kanadske, ukrajinske, litvanske armije... Vojska Republike Srpske je pod svoju kontrolu stavila, kao taoce, čak 376 pripadnika plavih šlemova, posle čega su vazdušni napadi NATO obustavljeni. U prvoj grupi, 27. maja, zarobljeno je 40 pripadnika Unprofora, kako je to pred Haškim sudom, u oktobru 2003. godine, saopštio tada već penzionisani general Rupert Smit.\nODMAH je usledilo reagovanje Međunarodne zajednice slanjem specijalnih snaga britanske i američke armije i snaga za brzu intervenciju u Jadran, u Split.\nIstovremeno je zahtevano od SRJ i Srbije da izvrše pritisak na bosanske Srbe kako bi oslobodili zarobljene plave šlemove.\nKrajem maja delegacija SRJ i Srbije na čelu sa šefom Državne bezbednosti Srbije Jovicom Stanišićem, započela je na Palama teške i komplikovane pregovore sa državnim i vojnim vrhom RS koji treba da do toga dovedu.\nMukotrpni pregovori su ipak uspešno okončani 3. juna, kada je oslobođeno sto dvadeset plavih šlemova, zatim 6. juna sto osam, potom 12. juna još dvadeset pet, itd. Svi su bezbedno prevezeni u Srbiju i predati komandi Unprofora. Time je posle skoro mesec dana okončana jedna od najtežih kriza tokom rata u BiH.\nStvoreni su uslovi za nastavak mirovnih pregovora oko okončanja rata, što je postignuto 21. novembra 1995. godine, kada je u Dejtonu potpisan Opšti okvirni sporazum za mir u Bosni i Hercegovini, poznatiji kao Dejtonski mirovni sporazum.\nistorijski dodatak Dejtonski mirovni sporazum Dejtonski sporazum Slobodan Milošević


Ališpago Zulfikar - Vijesti, analize i stavovi :: Justice Report\nLica: Ališpago Zulfikar\nSud BiH donio je odluku da se izvrši novo vještačenje zdravstvenog stanja Zulfikara Ališpage, optuženog za zločine počinjene u selu Trusina (općina Konjic).\n1 Septembar 2015\nTrusina kao legitimni vojni cilj\nDrugog dana završne riječi, Odbrana optuženog Nihada Bojadžića je istakla da je akcija na selo Trusina (općina Konjic) imala legitimni vojni cilj.\nMangupluk kao Hodžićeva fasada\nNa suđenju za zločine počinjene na Igmanu, svjedok Odbrane je kazao da je optuženi Nedžad Hodžić od aprila do jula 1993. godine boravio u Jablanici.\nO kretanju Bojadžića i Ališpage\nNa suđenju za zločine počinjene u Trusini (općina Konjic), svjedoci Tužilaštva BiH su rekli da su Zulfikara Ališpagu vidjeli u Podorašcu (općina Konjic) 15. aprila 1993. godine.\nBojadžićevo odmaranje na Bradini\nSvjedok Odbrane je izjavio da je sa optuženim Nihadom Bojadžićem, nekadašnjim zamjenikom komandanta jedinice “Zulfikar” Armije BiH (ABiH), na dan zločina počinjenih u Trusini kod Konjica bio u Pazariću i na Bradini.\nZulfikar Ališpago kao svjedok Hodžića i Salčina\nOdbrane Nedžada Hodžića i Dževada Salčina, optuženih za zločine počinjene na Igmanu, najavile su na statusnoj konferenciji da će kao svjedoka Odbrana saslušati Zulfikara Ališpagu, bivšeg komandanta jedinice za posebne namjene “Zulfikar” Armije BiH (ABiH).\nZatraženo izuzeće sudija iz predmeta “Trusina”\nNa suđenju za zločine počinjene u Trusini kod Konjica, Odbrana Nihada Bojadžića, jednog od petorice optuženika, zatražila je izuzeće dva člana Sudskog vijeća.\nEdinu Džeki 12 godina zatvora\nSud BiH osudio je Edina Džeku na 12 godina zatvora zbog zločina počinjenog 16. aprila 1993. u Trusini kod Konjica.\nBez razgovora o napadu na Trusinu\nOptuženi Nihad Bojadžić u nastavku svjedočenja je rekao kako nije znao da će njegovi saborci 16. aprila 1993. godine učestvovati u napadu na selo Trusina (općina Konjic).\nBojadžić tvrdi da nije znao za Trusinu\nNisam rukovodio napadom na Trusinu niti sam dao naredbu da niko u selu ne smije ostati živ, rekao je trećeg dana svjedočenja u svoju korist optuženi Nihad Bojadžić, bivši zamjenik komandanta odreda “Zulfikar” Armije BiH (ABiH).


Festival uličnh svirača počinje svečanom povorkom | Luftika\nFestival uličnh svirača počinje svečanom povorkom\nJubilarni, 15. Festival uličnih svirača, počinje sutra, 3. septembra, u 20 časova i 30 minuta, uz spektakl u kojem će učestvovati inostrani i domaći, muzički, plesački i performerski sastavi.\nPrvi deo programa svečanog otvaranja biće povorka koja će proći Bulevarom Mihajla Pupina, dok će drugi deo biti veliki street musical clash koncert na Trgu slobode riječkog sastava Let 3 i novosadske grupe Atheist Rap. Festivalska povorku će predvoditi italijanski višečlani duvačko-bubnjarski marching sastav BadaBimBumBand i Haos žongleri, ekipa veštih novosadskih uličnih performera, kojima će se pridružiti ulični plesači, ali i svi Novosađani i njihovi gosti koji će za ovu priliku dobiti posebno osmišljene zvečke kako bi svi postali deo povorke. Proslavljeni domaći bubnjar Dragoljub Đuričić, koji iz Beograda dovodi mlade bubnjare biće možda i najatraktivniji deo festivalske povorke.\nOva smotra ulične umetnosti će po 15. put okupiti najbolje umetnike iz države, regiona, Evrope i Sveta, koji će u Novi Sad doneti umetničke vizije i kulturu svojih podneblja, kako bi ih podelili sa posetiocima. Najveće inostrane zvezde ovogodišnjeg Festivala uličnih svirača biće američki majstori svinga – kalifornijski sastav Phat Cat Swinger koji u septembru prvi put dolaze u Srbiju raspoloženi da novosadskoj publici podare jedno nezaboravno plesno veče. Osim njih u Novi Sad iz Gabona dolazi Movaizhaleine, petočlana afrička hip hop atrakcija i još 150 učesnika, solista, sastava i trupa koji dolaze iz Sjedinjenih Američkih Država, Gabona, Italije, Francuske, Velike Britanije, Mađarske, Slovenije, Hrvatske, Bosne i Hercegovine, Makedonije i Srbije.\nNjihove tačke će biti izvedene na Trgu slobode i Bulevaru Mihajla Pupina, u Katoličkoj porti, Zmaj Jovinoj i Dunavskoj Ulici, dvorištu Sokolskog doma, SKC Fabrici, Čaroliji Berberaj, Dunavskom parku i na krovu Tanurdžićeve palate u Novom Sadu. Ulaz na Festival uličnih svirača je, u skladu sa prirodom njegovog programa, besplatan.\nOznakefestival ulicnih sviraca festival ulicnih sviraca Novi Sad festivali novi sad fus koncerti novi sad ulicni sviraci


Korporacija Orakl i Vlada Srbije potpisali Memorandum o razumevanju – Vesti iz srbije i sveta\nHome > Ekonomija > Korporacija Orakl i Vlada Srbije potpisali Memorandum o razumevanju\nby admin - Oktober 27, 2021 Oktober 27, 2021 019\nU PAVILJONU Republike Srbije, na ovogodišnjoj Svetskoj izložbi „EXPO 2020″, u Dubaiju, potpisan je Memorandum o razumevanju između Kancelarije za informacione tehnologije i eUpravu Vlade Republike Srbije i korporacije Orakl.\nFoto: Tanjug/Kancelarija za IT – Peđa Vučković\nSvrha Memoranduma o razumevanju je da se proceni mogućnost uspostavljanja regionalnog data centra korporacije Orakl, u okviru komercijanog segmenta Državnog data centra u Kragujevcu, koji bi podržao rastuću potražnju za klaud uslugama u regionu. U okviru ovog sporazuma, Orakl i Vlada Srbije sarađivaće i na razvoju inicijativa u vezi sa borbom protiv KOVID-a 19 i drugim zdravstvenim prioritetima.\nUspostavljanje ove vrste Orakle regionalnog centra podataka omogućiće stvaranje digitalnog haba sa potencijalom pružanja Orakl klaud usluga korisnicima u Srbiji, u ovom delu Evrope, ali i šire. Napredna rešenja korporacije Orakl, uključujući Orakl klaud infrastrukturu, mogu pomoći preduzećima u zdravstvu, maloprodaji, bankarstvu i drugim industrijama da koriste podatke za inovacije, povezuju timove i održavaju obim posla sigurnim pri njegovom povećanju.\n– Mogućnost sklapanja partnerstva sa korporacijom Orakl, jednim od svetskih IT lidera, kao potencijalnim komercijalnim korisnikom u Državnom data centru u Kragujevcu predstavlja još jednu potvrdu rezultata Vlade Republike Srbije u sektoru digitalizacije, investiranja u najmoderniju infrastrukturu data centara i kadrovskih i tehničkih kapaciteta Srbije. Ovo je još jedan dokaz koliko je Srbija dobar i pouzdan partner za strane investicije u najsavremenije tehnologije, kao i da Srbija, kao regionalni IT lider, predvodi celokupni region u eri četvrte industrijske revolucije – istakao je direktor Kancelarije za IT i eUpravu, dr Mihailo Jovanović.\nJovanović je potvrdio da je Državni data centar u Kragujevcu izgrađen po najvišim tehničkim i bezbednosnim standardima, da obezbeđuje čuvanje podataka i opreme javne uprave i komercijalnih korisnika, kao i da predstavlja značajnu infrastrukturnu osnovu za razvoj elektronske uprave u Srbiji.\n– Orakl prepoznaje važnost Republike Srbije kao haba za digitalnu transformaciju i može da sagleda vrednost klaud regiona u podizanju korisničkog iskustva građana i preduzeća na novi nivo, sa većom tehnološkom efikasnošću i agilnošću uz najviše nivoe bezbednosti – rekao je Leopoldo Boado Lama, Viši potpredsednik prodaje aplikacija za Bliski istok, Afriku i zemlje centralne i istočne Evrope.\nSvetska izložba Ekspo 2020 Dubaji održava se od 1. oktobra 2021. do 31. marta 2022. godine. Tema nastupa Republike Srbije na ovogodišnjoj Svetskoj izložbi je Srbija stvara ideje – Inspirisani prošlošću, oblikujemo budućnost.\nBONUS VIDEO – Robot policajac na Dubai Expo 2020\nPremijerka Brnabić obišla radove na obnovi Ovčar Banje\nNovember 29, 2021 November 29, 2021 019\nNovember 22, 2021 029\nAmerički mediji o politici Berlina


Izmjene Zakona o osnivanju JU Odgojni centar TK | Aktuelno.ba\nZbog neopravdanosti daljeg postojanja Nadzornog odbora JU Odgojni centar TK, te potrebi korigovanja teksta Zakona u skladu sa pozitivnim zakonskim propisima, na redovnoj sjednici Vlada je utvrdila Prijedlog Zakona o izmjenama Zakona o osnivanju JU Odgojni centar TK.\nNaime, Zakonom o zaštiti i postupanju sa djecom i maloljetnicima u krivičnom postupku, je propisano da nadzor nad izvršenjem i kontrolu izvršenja odgojne mjere upućivanja maloljetnika u odgojni centar, vrši sudija koji je izrekao odgojnu mjeru. Ujedno, neposredni nadzor i kontrolu izvršenja odgojnih mjera vrši sudija ili tužilac najmanje jednom godišnje, a identična norma je propisana i Zakonom o osnivanju JU Odgojni centar Tuzlanskog kantona.\nTakođe, propisano je i da nadzor nad provedbom odredaba tog zakona vrši Ministarstvo pravosuđa i uprave TK. Osim toga, Odgojni centar kao javna ustanova se nalazi u budžetskom sistemu kao potrošačka jedinica Tuzlanskog kantona, te je samim tim kontrola poslovanja Odgojnog centra podložna kontroli interne revizije Ministarstva finansija Tuzlanskog kantona, u skladu sa Zakonom o internoj reviziji. Imajući u vidu Ministarstvo pravosuđa i uprave je smatralo neopravdanim dalje postojanje Nadzornog odbora u Odgojnom centru.


- Čim je čula da je Aleksandra prepevala njenu pesmu, Mina ju je odmah pozvala i zahtevala da joj plati ili će završiti na sudu - priča izvor "Informera" i dodaje:\n- Aleksandra nije htela da se raspravlja sa koleginicom i odmah je kontaktirala advokata. On joj je objasnio da Mina nema osnova za tužbu, jer je Bursaćka od autora pesme dobila odobrenje da obradi taj hit. Izvođač originalne pesme, odnosno Mina, nema nikakva prava da joj potražuje novac.\n- Nemam komentar na tu priču! - bilo je sve što je Aleksandra rekla za pomenut medij povodom ovih navoda, dok Mina nije odgovarala na pozive.\nVIDEO Mina Kostić sluša molitve


NovaEnergija.net » takmičenje takmičenje – NovaEnergija.net\nHome Tags Posts tagged with "takmičenje"\nProgrameri iz Niša i okoline imaće priliku da u ponedeljak, 16. oktobra, učestvuju u velikom izazovu. Neprofitna organizacija ITkonekt i Quantox Technology organizuju takmičenje – dokaži da si dobar programer…\nTakmičenje, koje se u Srbiji održava po četvrti put, predstavlja zajedničku inicijativu opštine Tel Aviv i Ministarstva spoljnih poslova Izraela. Pobednici iz 23 prestonice sveta imaće priliku da učestvuju na…\nViki voli Zemlju: Fotografija iz Srbije najlepša na svetu!\nDelo Čedomira Žarkovića koje prikazuje bigrene kade Stopića pećine proglašeno je najlepšom svetskom slobodnom fotografijom zaštićenog prirodnog dobra za 2016. godinu na međunarodnom foto-konkursu „Vikimedije“ „Viki voli Zemlju“. Srbija je…\nPariz će sutra biti “prestonica dronova”\nLetelice s daljinskim upravljanjem – dronovi u nedelju će nadletati glavnu parisku aveniju, Šanzelize, povodom Festivala dronova koji se tog dana održava je u glavnom gradu Francuske. Tokom Pariskog festivala…\nOvo su najlepši ljudi na svetu prema izboru veštačke inteligencije!\nPrvo međunarodno takmičenje u lepoti, nazvano Beauty.AI 2.0, pokazalo je da veštačka inteligencija (AI) ume da pravi neobične izbore. U takmičenju je učestvovalo više od 6.000 ljudi koji su poslali…\nPrijavite se za “IT Girls Hakaton” u Beogradu!\nOtvorene su prijave za “IT Girls Hakaton” koji će se održati 1. i 3. septembra u Beogradu. Namenjen je svima koji žele da nauče nešto novo i steknu kontakte. Nije…\nU toku je izbor za tehnološke kompanije sa najbržim rastom u centralnoj Evropi. Proces je započela kompanija “Deloitte” u okviru projekta “CE Techonology Fast 50“, prenosi ekapija.com. Cilj projekta “Technology…


Bivši predsednik NUNS: Brojne neistine u Informeru\nCetvrtak , 2017-11-30 | 12:31:33\nBivši predsednik Nezavisnog udruženja novinara Srbije (NUNS) Vukašin Obradović izjavio je danas u Višem sudu u Beogradu da su brojne neistine o njemu iznete u dva teksta objavljena prošle godine u listu Informer čiji je glavni urednik Dragan J. Vučićević.\nObradović, koji je zbog tih tekstova tužio Vučićevića i Informer za nanošenje duševne boli, rekao je i da ostaje pri navodima tužbe.\nVučićević, zbog kako je rekla njegova pravna zastupnica, smrtnog slučaja u porodici nije došao u sud, a biće, po odluci suda saslušan 16. aprila naredne godine.\nObradović je rekao i da su u jednom tekstu kao i kolumni Vučićevića iznete primitivne uvrede na njegov rečun kojima je, kako je naveo, doveden u pitanje njegov kredibilitet kao novinara.\nPrema njegovim rečima, zbog tih tekstova mu je i ugrožena bezbednost.\nObradović je objasnio i da NUNS nikada nije tražio zabranu Informera, kako je bilo navedeno u tom listu, dodavši da se to može videti i iz saopštenja NUNS-a.\nPrema njegovim rečima NUNS je u saopštenju pozvao javne ličnosti i novinare da ne daju izjave za Informer jer ta list krši etičke i profesionalne norme novinarstva, a ne čitaoce da ne kupuju Informer.\nOn je naveo i da saopštenje NUNS-a ne predstavlja stav pojedinca već Izvršnog odbora i da se članovi izjašnjavaju o njegovoj sadržini, dodavši da je podržao sadržaj saopštenja.\n"Smatrali smo da Informer krši etički kodeks novinara koji je zvaničan akt donesen od reprezentativnih novinarskih udruženja i asocijacija", rekao je Obradović.\nDodao je i da je je jedna od misija NUNS-a zalaganje za poštovanje etičkog kodeksa novinara, profesionalnih standarda i Zakona o javnom informisanju.\nObradović je rekao i da su u tekstovima Informera navedene najprimitivnije i najvulgarnije uvrede na njegov lični i profesionalni kredibilitet koje, kako je rekao, iz pristojnosti ne bi ponavljao na sudu.\nObradović je rekao i da živi u Vranju, na jugu Srbije u blizini Bujanovca i Preševa i da su mu takve tvrdnje Infromera kod jednog broja ljudi "zaista stvorile privid da radi u interesu Albanaca".\nNa pitanje sudije da li je imao problema zbog toga, Obradović je odgovorio je imao probleme verbalne prirode, a ne fizičke napade.\nU Vučićevićevoj kolumni objavljenoj 19. marta kao i tekstu od 20. marta 2016. navodi se da je Obradović "tražio od Brisela da srpskim vlastima naredi da zabrane Informer", da je obavljao "sumnjive finansijske transakcije".\nNavedeno je i da je Obradović "u ime NUNS objavio fašistički proglas u kome poziva na uništenje Informera".\nObradović je na pitanja pravne zastupnice Vučićevića danas rekao da poznaje Dojčinovića, ali da ne piše tekstove za taj portal.\nObradović je tužbu podneo 30. marta prošle godine, da bi NUNS u oktobru iste godine upozorio na neažurnost Višeg suda navodeći da se takvom praksom indirektno podstiče sve veća prisutnost uvreda, laži i vulgarnosti u pojedinim medijima.